6 Υποσχέσεις Ομορφιάς που θες να κρατήσεις το 2020 - F-MAGAZINE | ΕΝΗΜΕΡΩΣΗ ΜΕ ΑΠΟΨΗ\n6 Υποσχέσεις Ομορφιάς που θες να κρατήσεις το 2020\nΉρθε, λοιπόν, η στιγμή να δώσεις 6 υποσχέσεις ομορφιάς για το 2020 που πρέπει να υιοθετήσεις και να τηρήσεις. Ποιος δε θέλει μία υγιή και λαμπερή επιδερμίδα; Μην αγχώνεσαι. Δες παρακάτω τι πρέπει να κάνεις!\n#1 Πιες πολύ νερό:\nΤο νερό αποτελεί απαραίτητο στοιχείο της επιδερμίδας για φρεσκάδα και λάμψη. Πρέπει να πίνεις τουλάχιστον 8 ποτήρια νερό τη μέρα για σωστή ενυδάτωση. Διαφορετικά, όπως αναφέρουν οι δερματολόγοι χωρίς νερό το δέρμα φαίνεται πιο θαμπό ενώ οι ρυτίδες και οι πόροι είναι πιο έντονοι. Το νερό σε συνδυασμό με την υγιεινή διατροφή είναι το μυστικό κλειδί για τη διατήρηση της επιδερμίδας, αλλά και της σιλουέτας.\n#2 Κοιμήσου 7 με 9 ώρες:\nΠοιος είναι ο καλύτερος σύμμαχος στον τομέα της ομορφιάς; Σίγουρα ξέρεις ότι το όπλο των supermodel για υγιή και φρέσκια επιδερμίδα είναι ένας καλός ύπνος. Όσο κοιμάσαι ενεργοποιείται η φυσική διαδικασία παραγωγής κολλαγόνου, μία σημαντική πρωτεΐνη που διατηρεί το δέρμα σου ελαστικό. Ακόμη, οι ορμόνες που παράγονται είναι ιδιαίτερα ευεργετικές για την ανάπλαση του ιστού του δέρματος.\n#3 Φόρα αντηλιακό ανεξάρτητα την εποχή:\nΗ έκθεση της επιδερμίδας στον ήλιο ανεξάρτητα την εποχή προκαλεί φθορά στην επιδερμίδα. Τα φίλτρα SPF προστατεύουν το δέρμα από τις βλαβερές UV ακτίνες και προλαμβάνουν τα πρόωρα σημάδια γήρανσης, καθώς και τον καρκίνο του δέρματος. Γι’ αυτό πρέπει να επιλέγουμε τα σωστά αντηλιακά ανάλογα με τον τύπο του δέρματος για να μπορούμε να προσφέρουμε καθημερινή προστασία στο δέρμα μας.\n#4 Μασάζ προσώπου ή σώματος:\nΣτην καθημερινή ζωή, η ρουτίνα μας περιλαμβάνει κυρίως άγχος, στρες, κακή στάση σώματος και κακή διατροφή. Πριν καταφύγεις σε παυσίπονα και συμπληρώματα διατροφής που επιβαρύνουν τα όργανα, βάλε στη ζωή σου το massage. Με τις μαλάξεις βελτιώνεται η κυκλοφορία του αίματος, η υγιής κίνηση των μυών και η σωστή λειτουργία των οργάνων που έχουν ως αποτέλεσμα την κίνηση και παραγωγή της λέμφου στο σώμα για απαλλαγή των τοξινών.\n#5 Μην κοιμηθείς, χωρίς να ξεβαφτείς:\nΜην αγχώνεσαι όλες το έχουμε περάσει. Όσο κουρασμένη κι αν είσαι, απέφυγε να κοιμηθείς χωρίς να ξεβαφτείς. Όταν κοιμάσαι βαμμένη δεν επιτρέπεις στο σώμα σου να ανανεωθεί και να «αναπνεύσει». Φράζουν οι πόροι και εμποδίζεται η σωστή δράση του σμήγματος, ενός φυσικού serum που εκκρίνει το δέρμα σου για να ενυδατωθεί. Για διατήρηση της νεανικότητας της επιδερμίδας σου μην αμελείς να καθαρίζεις το πρόσωπό σου πριν τον ύπνο.\n#6 Σκέψου οικολογικά:\nΠριν αγοράσεις ξανά καλλυντικό προϊόν που έχει πλαστική συσκευασία ή νάιλον περιτύλιγμα, αναρωτήσου τις επιπτώσεις που έχει στο περιβάλλον. Ξεκίνα να συμβάλλεις στη σωτηρία του πλανήτη με όποιο τρόπο μπορείς. Κυρίως, μάθε να επιμένεις στο κατά πόσο το brand που επιλέγεις διατηρεί «πράσινη» γραμμή παραγωγής και διακατέχεται από οικολογική φιλοσοφία.\nPrevious PostΥαλουρονικό & Botox: Ποια είναι η διαφορά;\nNext Post10 ιδέες για εύκολα χτενίσματα φέτος στις γιορτές


Nike: Αθλητικά παπούτσια απ' τον Γιάννη Αντετοκούνμπο!\nΗ νέα σειρά αθλητικών παπουτσιών της Nike με την υπογραφή του Greek Freak\nΑφροδίτη Πρέβεζα\t2 years ago Γιάννης Αντετοκούνμπο Μόδα\nΑθλητικά παπούτσια απ’ τον Γιάννη Αντετοκούνμπο! O MVP του NBA συνεχίζει την επιτυχημένη συνεργασία του με τη Nike, εγκαινιάζοντας μια νέα συλλογή αθλητικών ενδυμάτων και παπουτσιών με την υπογραφή του!\nΣε ηλικία μόλις 24 ετών, ο Greek Freak κατάφερε να κερδίσει τον κορυφαίο τίτλο μπάσκετ, ο οποίος έχει δοθεί σε θρύλους όπως ο Μάικλ Τζόρνταν, ο Μάτζικ Τζόνσον κι ο Λάρι Μπερντ.\nΑμέσως μετά τη βράβευσή του, ο Γιάννης Αντετοκούνμπο έβγαλε τη δική του συλλογή με αθλητικά είδη σε συνεργασία με τη Nike.\nΠρόκειται για τη σειρά Zoom Freak 1, η οποία φέρει την υπογραφή του και είναι αφιερωμένη σ’ εκείνον.\nΤα αθλητικά παπούτσια απ’ τον Γιάννη Αντετοκούνμπο παρουσιάστηκαν για πρώτη φορά επίσημα την Παρασκευή 28 Ιουνίου στο Ζάππειο από τον MVP του NBA, Γιάννη Αντετοκούμπο. Το παρών έδωσαν πάνω 100 δημοσιογράφοι από την Ευρώπη και τις ΗΠΑ για να δουν από κοντά το πρώτο signature shoe του Greek Freak.\nΤονίζεται πως ο Γιάννης Αντετοκούνμπο είχε υπογράψει συμφωνία με την Nike πριν από 1 χρόνο.\nΌπως χαρακτηριστικά λέει ο Γιάννης Αντετοκούνμπο, ήθελα να φτιάξει ένα παπούτσι για να πει μια ιστορία. Ο ίδιος αναφέρει πως το συγκεκριμένο παπούτσι έχει στοιχεία του χαρακτήρα του, ενώ υπάρχουν πάνω χαραγμένα τα ονόματα της μητέρας του, των αδελφών του, του πατέρα του και η σημαία της Ελλάδας!\nΑναλυτικά όσα είπε ο Greek Freak για τη νέα σειρά παπουτσιών με την υπογραφή του:\n«Ήθελα να φτιάξω ένα παπούτσι για να πω μια ιστορία. Το παπούτσι αυτό έχει στοιχεία του χαρακτήρα μου, είμαι άνθρωπος της οικογένειας. Όπου πάω προσπαθώ να αντιπροσωπεύω την οικογένειά μου, γι’ αυτό και στο παπούτσι υπάρχουν χαραγμένα τα ονόματα της μητέρας μου, των αδελφών μου, του πατέρα μου και η σημαία της χώρας μου.\nΑπό εκεί που μοιραζόμουν παπούτσια με τον αδελφό μου Θανάση τώρα έχω το δικό μου παπούτσι με την υπογραφή μου. Με σκληρή δουλειά και αφοσίωση τα όνειρα πραγματικά γίνονται αληθινά!».\nPhoto: Instagram/ giannis_an34\nTags : Γιάννης ΑντετοκούνμποΜόδα\nΑφροδίτη Πρέβεζα 26 July 2019\nΘερμή εισβολή: Έρχεται πολλή ζέστη το Σαββατοκύριακο


Model: ΥΠΟΣΤΡΩΜΑ ΗΧΟΑΠΟΡΡΟΦΗΤΙΚΟ SOUNDBLOCK\nΗχοαπορροφητικό υπόστρωμα laminate αλλά και ξύλινου προγυαλισμένου δαπέδου της Tarkett με συνολικό πάχος 2mm.\nΈχει ηχομονωτικές ιδιότητες έως 19dB, είναι υγρασιομονωτικό.Το υπόστρωμα είναι κατασκευασμένο από υψηλής περιεκτικότητας foam. Διαθέτει πιστοποιήσεις για την ηχοαπορροφητικές του ιδιότητες . Είναι έτοιμο προς χρήση και μειώνει ελαφρά την ανομοιομορφία σε παλαιότερα υποστρώματα καθώς και αποτρέπει το σχηματισμό εξογκωμάτων και ανυψωμένων ακμών ως αποτέλεσμα του υπεδάφους. Προσφέρει εξαιρετική σταθερότητα και σύστημα ελεύθερου υποστρώματος. Η τοποθέτηση του υποστρώματος είναι πολύ εύκολη και δεν χρειάζεται καθόλου κόλλες και ταινίες. Διατίθεται σε ρολά πλάτους 1μέτρου και μήκους 15 μέτρων.


«Τίτλους τέλους» από τους κινηματογράφους: «Στον αέρα» περισσότερες από 10.000 θέσεις εργασίας\nΓραφείο Προϋπολογισμού της Βουλής: Εκτινάσσεται το χρέος προς τα Ταμεία –…\nΚοινωνία «Τίτλοι τέλους» στους κινηματογράφους: «Στον αέρα» περισσότερες από 10.000 θέσεις εργασίας\n«Τίτλοι τέλους» στους κινηματογράφους: «Στον αέρα» περισσότερες από 10.000 θέσεις εργασίας\nSOS εκπέμπουν οι κινηματογράφοι όλης της χώρας και θέτουν σε κίνδυνο περισσότερες από 10.000 θέσεις εργασίας. Η πανδημία, σε συνδυασμό με τα μέτρα που έλαβε η κυβέρνηση για την αντιμετώπισή της, έχουν πλήξει θανάσιμα τον κλάδο, με πολλές επιχειρήσεις να σκέφτονται ακόμα και το «λουκέτο»!\nΥπολογίζεται ότι ο τζίρος έχει κάνει «βουτιά» και από τα 55 εκατ. ευρώ του 2019, είναι ζήτημα αν θα φτάσει στα 15 εκατ. ευρώ, στο τέλος του τρέχοντος έτους…\nΟι θερινοί κινηματογράφοι, που άνοιξαν με σημαντικούς περιορισμούς, πρόσφεραν «μικρή ανάσα». Μόνο τυχαίο δεν είναι ότι καταγράφηκε μείωση στα επίπεδα του 60%, στην προσέλευση των θεατών!\nΤο γεγονός ότι οι περισσότεροι εργαζόμενοι στον κλάδο βρίσκονται σε καθεστώς αναστολής εργασίας, δείχνει ανάγλυφα το μέγεθος του προβλήματος. Ένας κλάδος που «χτυπήθηκε» τα προηγούμενα χρόνια από τις ψηφιακές πλατφόρμες παραγωγής ταινιών (πχ Netflix), από αντίστοιχες πλατφόρμες στην κινητή τηλεφωνία και φυσικά από το «μόνιμο πρόβλημα» της «πειρατείας» από το διαδίκτυο…\nΟι ιδιοκτήτες των κινηματογράφων απευθύνουν έκκληση προς την κυβέρνηση να επανεξετάσει τα μέτρα που έχει λάβει. Τονίζουν ότι υπάρχουν αρκετοί εξ αυτών, που δεν έχουν έσοδα από τον περασμένο Μάρτιο! Άρα, ακόμα και αυτό το μέτρο της μείωσης ενοικίου κατά 40%, δεν μπορεί να αποδώσει τα αναμενόμενα.\nΗ απόφαση που ελήφθη ώστε να ανοίξουν οι χειμερινοί κινηματογράφοι με μειωμένη δυναμικότητα, μόλις στο 30% των θέσεων, αλλά και υποχρεωτική χρήση μάσκας για τους θεατές, επίσης αναμένεται να αποτελέσει τροχοπέδη στα έσοδα του κλάδου. Άλλωστε είναι τόσο περιορισμένη η παραγωγή νέων ταινιών, που οι περισσότερες κινηματογραφικές αίθουσες θα αναλωθούν στις επαναλήψεις. Άρα, ο κίνδυνος να μπουν «λουκέτα» ακόμα και σε μεγάλους κινηματογράφους είναι ορατός.\nΠροηγούμενο άρθροΕργάνη: Θετικός ο Σεπτέμβριος – Κινδυνεύουν χιλιάδες θέσεις εργασίας από Οκτώβριο μέχρι… Μάρτιο!\nΕπόμενο άρθροΤο lockdown διέλυσε τον τουρισμό – Λειτούργησαν μόλις 6 στα 10 ξενοδοχεία – Συνθήκες κατάρρευσης του κλάδου (έρευνα)


Αφανείς… ήρωες! | Μαστορέματα\nΤα αστάρια βρίσκονται στα… παρασκήνια και η σημασία τους είναι μεγάλη. Χωρίς αυτά δε γίνονται σωστά τελειώματα. Λίγοι όμως ξέρουν γι’ αυτά όσα θα έπρεπε. Γνωρίστε τα καλύτερα: θα σας βοηθήσουν να ξεπεράσετε (και να προλάβετε) πολλές κακοτοπιές.\nΤο αστάρωμα μιας επιφάνειας ή ενός αντικειμένου πολλές φορές δεν το παίρνουμε τόσο σοβαρά όσο το βάψιμο. Kαι είναι λάθος γιατί χρώματα, βερνίκια, επιχρίσματα, μπορεί εύκολα να ξεκολλήσουν ή ακόμα και να πέσουν, αν δεν τα υποστηρίζει ο μεγάλος σύμμαχος που λέγεται αστάρι! Κάθε επιφάνεια μπορεί να γίνει μόνο τόσο καλή όσο καλό είναι το αστάρωμά της.\nΒέβαια τα αστάρια δεν έχουν πάντα την ίδια αποστολή. Ένα αστάρι είναι βασικά ο «διαμεσολαβητής» πρόσφυσης ανάμεσα στο υπόστρωμα και την επιφανειακή επίστρωση. Πως εξηγείται αυτό; Πρόκειται απλά για ένα φυσικό φαινόμενο: με το αστάρωμα δημιουργούνται μικροσκοπικές ανωμαλίες που αυξάνουν κατά κάποιο τρόπο την επιφάνεια του υποστρώματος κάνοντάς τη λίγο πιο τραχιά. Και βέβαια, όσο μεγαλύτερη επιφάνεια θα βρει το χρώμα, τόσο καλύτερα θα κολλήσει. Στην πραγματικότητα δηλαδή, μια επιφάνεια δε λειαίνεται με το αστάρι, αλλά αντίθετα «αγριεύει» ελαφρά, χωρίς όμως αυτό να πολυφαίνεται.\nΈνας ακόμα σκοπός του ασταρώματος είναι να σταθεροποιηθεί καλύτερα το υπόστρωμα. Αυτό ισχύει ειδικά σε περιοχές που η σοβατισμένη επιφάνεια παρουσιάζει σαθρά σημεία. Μια ολοκληρωμένη επεξεργασία με αστάρι υψηλής διεισδυτικής ικανότητας σταθεροποιεί τα τμήματα με την αμμώδη σύσταση, ώστε να πιάσει γερά πάνω τους το χρώμα.\nΠαράλληλα, επιδιώκεται συνήθως και ο περιορισμός της απορροφητικότητας του υποστρώματος, κυρίως σε πορώδεις επιφάνειες υλικών ορυκτής βάσης. Πολλές φορές το υπόστρωμα αποτελείται και από διάφορα υλικά: ασβεστοτσιμεντοκονίαμα για παράδειγμα επισκευασμένο κατά τόπους με στόκο που έχει βάση γύψου. Τότε χρειάζεται ένα αστάρωμα με ειδικό αστάρι βαθιάς δράσης, ώστε τα διάφορα υλικά να αποκτήσουν μια σχεδόν ίδια απορροφητικότητα και η μετέπειτα επεξεργασία να βρει παντού τις ίδιες ευνοϊκές συνθήκες πρόσφυσης.\nΤελευταία πρόκληση για το αστάρωμα είναι οι δράσεις της στεγανοποίησης ή του εμποτισμού. Ουσιαστικά, στις δύο περιπτώσεις αλλάζει μόνο η φορά της δράσης του υλικού. Στεγανοποιητικό είναι ένα αστάρι όταν εμποδίζει να ανεβαίνουν από το υπόστρωμα προς την επιφάνεια χρωστικές ουσίες ή διάφορα χημικά και λεκέδες. Εμποτιστικό είναι ένα αστάρι, όταν αποτρέπει τη διείσδυση, κυρίως του νερού, από την επιφάνεια στο υπόστρωμα. Αυτό είναι ιδιαίτερα σημαντικό για τα ξύλα κατασκευών που βρίσκονται σε εξωτερικούς χώρους, καθώς η συγκέντρωση υγρασίας στο εσωτερικό τους δημιουργεί συνθήκες ιδανικές για τους μύκητες και τα άλλα παράσιτα.\nΠροστασία κατά της κυάνωσης\nΕιδικά για την κυάνωση υπάρχει αστάρι άχρωμο, κατάλληλο για εξωτερικούς χώρους, που αποτρέπει τη διείσδυση του νερού και της υγρασίας και προστατεύει από την προσβολή του μύκητα της κυάνωσης, η οποία αλλοιώνει την ωραία εμφάνιση του ξύλου.\nΑυτό το αστάρι προσφέρει στοιχειώδη, βασική προστασία κατά των καιρικών επιδράσεων, ειδικά σε ξύλα κωνοφόρων δέντρων, όπως το πεύκο. Ο μύκητας που προκαλεί την κυάνωση δεν καταστρέφει το ξύλο, αλλά διπλασιάζει σχεδόν την απορροφητικότητά του σε νερό, με αποτέλεσμα την αλλαγή του χρώματος και το σχηματισμό άσχημων λεκέδων. Το προστατευτικό κατά της κυάνωσης αστάρι περιέχει μυκητοκτόνα και γι’ αυτό δεν πρέπει να κάνετε υπερβολική χρήση. Άλλωστε η δραστική ουσία κατά της κυάνωσης αποτελεί ένα σημαντικό συστατικό στοιχείο και σε πολλά άλλα αστάρια και προϊόντα ξυλοπροστασίας,\nΤο αστάρι εμποτισμού κάνει περισσότερα πράγματα από το προηγούμενο και θεωρείται σαφώς αποτελεσματικότερο από το καθαρά προστατευτικό κατά της κυάνωσης αστάρι. Είναι κι αυτό άχρωμο και προστατεύει το ξύλο όχι μόνο από τη διείσδυση νερού και την κυάνωση, αλλά και από τα έντομα και τη σήψη. Χρησιμοποιείται περισσότερο σε ξύλα σημαντικά από στατική άποψη, πχ. σκελετούς στεγών, ορθοστάτες κλπ. Είναι επίσης κατάλληλο για κάθε συμπληρωματική προστατευτική επίστρωση, σε μορφή απλή ή και σε διάφορα χρώματα ανθεκτικά κατά της UV ακτινοβολίας.\nΤο μονωτικό αστάρι, σε αντίθεση με το αστάρι εμποτισμού, είναι λευκό. Προορισμός του δεν είναι να προστατέψει το ξύλο αλλά να προφυλάξει τη στρώση του χρώματος ή του βερνικιού από τα αναδυόμενα συστατικά του ίδιου του ξύλου. Αυτά ανεβαίνουν πολλές φορές με το πέρασμα του χρόνου μέχρι την επιφάνεια και αλλοιώνουν τη φυσική της εμφάνιση. Απαραίτητο είναι το μονωτικό αστάρι ειδικά όταν πρόκειται για ξύλα με πλούσια συστατικά, όπως ο λάρικας ή τα διάφορα είδη τροπικής ξυλείας με τα αιθέρια έλαιά τους. Επίσης, συνιστάται το αστάρι αυτό πριν από το βάψιμο εμποτισμένων υπό πίεση ξύλων. Τα άλατα του εμποτισμού μπορεί με τον καιρό να βλάψουν ανεπανόρθωτα το επιφανειακό φινίρισμα.\nΟι δημοφιλέστατες κατασκευαστικές πλάκες MDF χρειάζονται πάντα ένα προκαταρκτικό αστάρωμα για δύο βασικούς λόγους. Ο πρώτος είναι ότι παρουσιάζουν εξαιρετικά λείες επιφάνειες, στις οποίες δυσκολεύεται να πιάσει καλά το χρώμα ή το βερνίκι. Εδώ λοιπόν το αστάρι δρα σαν βελτιωτικό της πρόσφυσης. Ο δεύτερος λόγος είναι η υπερβολική απορροφητικότητα στα σόκορα του MDF. Σε αυτά το αστάρι δρα περίπου όπως ένα αστάρι βαθιάς δράσης για την ελαχιστοποίηση και τη ρύθμιση της απορροφητικότητας. Στο MDF περνιέται όπως σχεδόν όλα τα αστάρια για εσωτερικούς χώρους, με ένα ρολό βαψίματος.\nΓια να πετύχετε τέλειο βάψιμο του ξύλου σε εσωτερικούς χώρους, πρέπει πρώτα το αστάρι να έχει γεμίσει τους πόρους και να έχει απειροελάχιστα «αγριέψει» τις επιφάνειες βελτιώνοντας την πρόσφυση. Ανάλογα με το τελείωμα, θα εφαρμόσετε την κατάλληλη προετοιμασία. Αν χρησιμοποιήσετε υδατοδιαλυτό χρώμα ακρυλικής σύνθεσης, θα προηγηθεί το αντίστοιχο ακρυλικό υδατοδιαλυτό αστάρι. Τα αστάρια αυτά κατά κανόνα είναι άοσμα, φιλικά προς το περιβάλλον και χρησιμοποιούνται και σε άλλα υλικά, όπως μέταλλα, πολυεστέρα ή σκληρό PVC. Αν η πρόθεσή σας είναι να βάψετε με ριπολίνη, τότε θα προετοιμάσετε τις επιφάνειες με βελατούρα, αστάρι διαλύτη δηλαδή κατάλληλο για ξύλο.\nΤο αστάρι «ταχείας λείανσης» είναι ένα άχρωμο αστάρι με βάση συνθετικής ρητίνης για έπιπλα σε εσωτερικούς χώρους. Είναι και αυτό αρκετά στεγανοποιητικό και προσφέρει στο μετέπειτα τελείωμα μια κατά πολύ βελτιωμένη πρόσφυση. Όμως πάνω σε αστάρι αυτού του είδους μπορείτε να δουλέψετε μόνο με νιτρικά χρώματα και βερνίκια. Κατά τα άλλα, είναι κατάλληλο για όλα τα είδη ξυλείας, μόνο που σε ορισμένα ξύλα, τροπικά κυρίως, μπορεί το στέγνωμα να καθυστερήσει λίγο.\nΤΟΙΧΟΣ / ΣΟΒΑΣ\nΕίναι ένα άχρωμο αστάρι με υψηλή διεισδυτική ικανότητα, κατάλληλο για σχεδόν όλα τα ορυκτά υποστρώματα σε εσωτερικούς χώρους.\nΒασικά έχει την αποστολή, να ελαχιστοποιεί την απορροφητικότητα του υποστρώματος ή να την εξομοιώνει όταν το υπόστρωμα αποτελείται από διάφορα υλικά. Το καλύτερο παράδειγμα είναι τα στοιχεία ξηράς δόμησης: εδώ, χωρίς αστάρωμα, οι γυψοσανίδες με τους λεπτούς πόρους και ο χοντρός στόκος αρμολόγησης θα απορροφούσαν εντελώς διαφορετικά την κόλλα της ταπετσαρίας ή τη χρώμα του τοίχου, και αυτό αργότερα θα ήταν ορατό στη βαμμένη ή ταπετσαρισμένη επιφάνεια. Το σταθεροποιητικό αστάρι συντελεί και στο καλύτερο «δέσιμο» του υποστρώματος. Επιστρώνεται πάντα σε άφθονη ποσότητα με μια βούρτσα, ακόμα και δύο φορές στα πολύ απορροφητικά υποστρώματα.\nΠαρά την επικρατούσα άποψη, το αστάρι αυτό δε δημιουργεί απόλυτα στεγανοποιητική επικάλυψη, αντίθετα είναι ανοιχτό στη διάχυση των υδρατμών. Αποτελεί όμως ένα είδος φραγμού για ανεπιθύμητες επιδράσεις στο τελικό φινίρισμα. Η λεπτή προστατευτική στρώση που σχηματίζει περιορίζει τη διαπερατότητα για τους αντιαισθητικούς λεκέδες της υγρασίας ή της νικοτίνης των τσιγάρων, εξασφαλίζοντας την καθαρότητα της βαμμένης ή επιχρισμένης επιφάνειας. Αυτό είναι σημαντικό όταν έχετε να κάνετε με πολύ λεπτόκοκκα επιχρίσματα, τα οποία λόγω της τριχοειδούς ιδιότητάς τους είναι ιδιαίτερα ευαίσθητα στις παντός είδους χρωστικές ουσίες.\nΤο αστάρι για τα διακοσμητικά, ανάγλυφα επιχρίσματα μοιάζει πολύ με το αστάρι επικάλυψης γιατί και αυτό δεν αφήνει να περάσουν χρωστικές ουσίες, προσφέρει όμως καλύτερη πρόσφυση. Χαρακτηρίζεται από εξαιρετικά λεπτή κόκκωση, η οποία «πολλαπλασιάζει» κατά κάποιο τρόπο την επιφάνεια προσκόλλησης για το υλικό τελειώματος. Έτσι, η επιφανειακή στρώση πιάνει πολύ πιο καλά. Το αστάρι αυτό χρησιμοποιείται σχεδόν αποκλειστικά για τα διακοσμητικά επιχρίσματα των οποίων τα πάχη κυμαίνονται από 0,5 μέχρι και 3 χιλ. Για πιο χοντρά ανάγλυφα επιχρίσματα (έως και 20 χιλ.) θα χρειαστείτε άλλα αστάρια.\nΑστάρι υψηλής πρόσφυσης\nΤο αστάρι πρόσφυσης προορίζεται για τα δύσκολα υποστρώματα, όπως είναι όλα τα μη απορροφητικά υλικά και οι λείες ξύλινες επιφάνειες σε εσωτερικούς χώρους. Στα εντελώς μη απορροφητικά υποστρώματα, ένα συνηθισμένο αστάρι θα λειτουργούσε περισσότερο σαν μια απλή διαχωριστική στρώση, που μάλλον θα εμπόδιζε την πραγματική πρόσφυση. Λέγοντας ξύλινα υποστρώματα εννοούμε κυρίως τις πλανισμένες σανίδες, τις πλάκες κοντραπλακέ και τις πλάκες OSB, πάνω στις οποίες πολλές φορές θέλουμε να βρει γερή πρόσφυση κάποιο τσιμεντοειδές υλικό ή κάποια κόλλα πλακιδίων.\nΓια την πρόσφυση πάνω σε λείες πλακοστρωμένες επιφάνειες, υπάρχουν ειδικά αστάρια που περιλαμβάνονται στα συστήματα βαφής πλακιδίων. Αυτά έχουν μια ξεχωριστή αλκαλική επίδραση στα πλακάκια, που μετατρέπει σε ματ την εξαιρετικά γυαλιστερή τους επιφάνεια, δημιουργώντας έτσι τις αναγκαίες προϋποθέσεις για τη βελτίωση της πρόσφυσης. Για την τελική επίστρωση θα πρέπει φυσικά να επιλέξετε χρώμα ή βερνίκι από το ίδιο σύστημα.\nΓια τη στεγανοποίηση του ντους υπάρχουν αδιαβροχοποιητικά υλικά, τα οποία μπορείτε να απλώσετε και να πιάσουν σε όλα σχεδόν τα ορυκτά υποστρώματα. Αυτά χρησιμοποιούνται συνήθως στις περιοχές χωρίς πλακόστρωση, οι οποίες είναι εκτεθειμένες στα σταξίματα και τα πιτσιλίσματα του νερού. Πρόκειται για υλικά που παρουσιάζουν αυξημένη ελαστικότητα, για να μπορούν να παρακολουθούν χωρίς να ρηγματώνονται τις συστολές και διαστολές που προκαλούνται από τις μεγάλες μεταβολές της θερμοκρασίας στο χώρο του ντους.\nΈνα αντιδιαβρωτικό αστάρι δεν είναι μόνο ένας απαραίτητος μεσολαβητής πρόσφυσης ανάμεσα στο μέταλλο και το χρώμα, αλλά και ο φρουρός που αποτρέπει την (αρχικά αόρατη) διάβρωση του μετάλλου κάτω από τη στρώση της μπογιάς. Επειδή η διάβρωση βρίσκει πρόσφορο έδαφος σε συνδυασμούς μέταλλου, οξυγόνου και υγρασίας, πρέπει το αντιδιαβρωτικό αστάρι να σχηματίσει ένα είδος προστατευτικής μεμβράνης, χωρίς κανένα κενό γύρω από το μέταλλο. Έτσι, το καλύτερο εργαλείο γι’ αυτή τη διαδικασία είναι το πινέλο, που θα σας επιτρέψει να πετύχετε το αναγκαίο πάχος στρώσης. Τα αντιδιαβρωτικά μέσα μπορούν να έχουν βάση ακρυλική, συνθετικής ρητίνης, λαδιού ή και κάποιου συνδυασμού, χωρίς να επηρεάζεται καθόλου ο βασικός τρόπος δράσης. Στα απλά αντιδιαβρωτικά αστάρια, πριν από την επίστρωση πρέπει να καθαρίσετε με προσοχή την υπάρχουσα σκουριά με μια συρματόβουρτσα και με γυαλόχαρτο.\nΒελτιώνει την πρόσφυση του χρώματος και προστατεύει το μέταλλο από τη διάβρωση. Η βασική διαφορά του μετατροπέα της σκουριάς από το κανονικό αντιδιαβρωτικό αστάρι, είναι ότι ο μετατροπέας λειτουργεί και στα παραμικρά ίχνη σκουριάς, με αποτέλεσμα να μη χρειάζεται να προηγηθεί καθαρισμός. Μέσω μιας χημικής ένωσης μετατρέπει πραγματικά τη σκουριά σε ένα σταθερό και ανθεκτικό υπόστρωμα για το μετέπειτα χρώμα ή βερνίκι προστασίας μετάλλων. Κατά τη διάρκεια αυτής της μεταβολής, ο ίδιος ο μετατροπέας παίρνει ένα μπλε- μαύρο χρώμα. Αυτός ο μεταχρωματισμός είναι και η βασικότερη ένδειξη για το ότι η διαδικασία μετατροπής ξεκίνησε και βρίσκεται σε εξέλιξη. Αν το χρώμα δεν αλλάξει, θα πρέπει να περάσετε ένα δεύτερο χέρι.\nΕιδικό αστάρι μετάλλων\nΈνα ειδικό αστάρι έχει μελετηθεί για τα λεγόμενα μη σιδηρούχα μέταλλα, πολλά από τα οποία, χρησιμοποιούνται ευρύτατα στις οικοδομές όπως ο χαλκός, το αλουμίνιο, ο ορείχαλκος και ο ψευδάργυρος. Βελτιώνει την πρόσφυση και προσφέρει προστασία σε όλες τις γαλβανισμένες ή ανοξείδωτες επιφάνειες, εξασφαλίζοντας σωστή προετοιμασία για το βάψιμο με αλκυδικά, υδατοδιαλυτά ή άλλα χρώματα. Εμφάνιση συνηθισμένης σκουριάς σπάνια παρατηρείται στα περισσότερα μη σιδηρούχα μέταλλα, δεν λείπουν όμως κάποιες παραλλαγές. Ο εκτεθειμένος στον αέρα χαλκός για παράδειγμα, καλύπτεται με τον καιρό από ένα (προστατευτικό) στρώμα οξειδίου που δίνει μια πρασινωπή απόχρωση στην επιφάνεια.\nΤο αντισκωριακό αστάρι είναι σχεδόν σαν το αντιδιαβρωτικό αστάρι, αλλά καταλληλότερο για μεγάλες μεταλλικές επιφάνειες, όπως γκαραζόπορτες για παράδειγμα. Επιπλέον, μπορεί, όπως και ο μετατροπέας σκουριάς που αναφέραμε πιο πάνω, να περαστεί σε σκουριασμένα σημεία και να τα σταθεροποιήσει, ώστε στη συνέχεια να βαφτούν με σιγουριά.\nΓια επαγγελματική χρήση, κυρίως στο βάψιμο αυτοκινήτων, υπάρχει το primer επικάλυψης που προετοιμάζει τις επιφάνειες για το φινίρισμα. Δρα περίπου όπως ορισμένα αστάρια ξύλου, που προορισμός τους είναι η πλήρωση των πόρων στο υπόστρωμα. Φυσικά, οι πόροι στα μέταλλα είναι πολύ λεπτότεροι, και πάλι όμως πρέπει να σφραγιστούν, αν θέλουμε τελικά μια πραγματικά λεία, γυαλιστερή επιφάνεια.\nΔύο συστήματα – δύο αποστολές\nΠολλά αστάρια χρειάζονται οπωσδήποτε μια τελική επίστρωση, ενώ άλλα έχουν από μόνα τους σχεδόν μια ποιότητα χρώματος ή βερνικιού.\nΣε πολλές περιπτώσεις μπορείτε επίσης να χρησιμοποιήσετε τα λεγόμενα 2 σε 1 ή ακόμη και 3 σε 1 προϊόντα, τα οποία συνδυάζουν προστατευτικό αστάρι και υλικό φινιρίσματος επιφάνειας σε ένα.\nΈχουν το πλεονέκτημα ότι θα χρησιμοποιήσετε μόνο μια συσκευασία, άρα θα εξοικονομήσετε χώρο και χρόνο. Όπως όμως σε όλες τις συνδυαστικές (και συμβιβαστικές) λύσεις, το αποτέλεσμα ίσως να μην είναι τόσο όμορφο όσο αν χρησιμοποιούσατε ξεχωριστά προϊόντα.\nΥλικά & ΕξαρτήματαΧρήσιμα Tips\nΑλλάξτε το σπίτι και την καθημερινότητά σας!


ΤΕΧΝΟΛΟΓΙΑ | Μυστικά για να παίρνεις περισσότερα like στο Instagram\nΜυστικά για να παίρνεις περισσότερα like στο Instagram\nΔέκα μικρά αλλά άκρως αποτελεσματικά μυστικά για να έχουν περισσότερη επιτυχία τα Instagram posts σου.\nΧρησιμοποίησε περισσότερα hashtags\nΜην το αμελείς: Μπορεί να σου φαίνεται κουραστικό, αλλά είναι ένας καλός τρόπος να σε ανακαλύπτουν περισσότεροι χρήστες.\nΒρες τα δημοφιλέστερα hashtags\nΕντάξτε στα hashtags λέξεις όπως #love #me #cute ή άλλα hashtags που βλέπετε να επαναλαμβάνονται συχνά στα δημοφιλή posts. Επίσης, πολλοί συνηθίζουν να χρησιμοποιούν το hashtag #like4like: Είναι ένα «κόλπο» μεταξύ νέων χρηστών για να ανακαλύπτει ο ένας τον άλλον, με την «υπόσχεση» ότι αν κάνεις κι εσύ like, θα σου κάνει και ο άλλος. Έτσι, όσα περισσότερα like κάνεις, τόσο περισσότερα θα λάβεις αντίστοιχα.\nΧρησιμοποίησε τα φίλτρα\nΚάνε τις φωτογραφίες σου πιο ωραίες και ελκυστικές με τα φίλτρα της εφαρμογής ή άλλης εφαρμογής για επεξεργασία φωτογραφιών, όπως το VSCO, για να τραβούν πιο εύκολα την προσοχή.\nΜην ποστάρεις οτιδήποτε\nΔεν χρειάζεται να ποστάρεις την κακοφωτισμένη, βιαστική φωτογραφία με τα θολά πρόσωπα ή το τοπίο που δεν φωτίστηκε καλά, μόνο και μόνο για να ποστάρεις κάτι. Προσπάθησε κάθε ανάρτησή σου να είναι όμορφη και όταν επισκέπτεσαι το προφίλ σου με το «μωσαϊκό» των αναρτήσεών σου, να φαίνεται κάτι ιδιαίτερο και ενδιαφέρον.\nΠόσταρε λιγότερο απρόσωπες φωτογραφίες\nΟι φωτογραφίες με το άλλο σου μισό, με τα αγαπημένα σου πρόσωπα, με το κατοικίδιό σου (έχουν πολλή πέραση, ας μην το κρύβουμε), με χαμόγελα, με ωραίες πόζες, έχουν κατά κανόνα μεγαλύτερη επιτυχία από μια… νεκρή φύση.\nΚάνε περισσότερα like σε αυτούς που ακολουθείς\nΜην προσπερνάς το feed της κεντρικής σελίδας χωρίς να δώσεις ούτε μια καρδούλα. Ισχύει κι εδώ ό,τι και στο #like4like: Κάνε like για να λάβεις.\nΚάνε το ποστ σου insta story\nΠλέον υπάρχει η επιλογή, όταν κάνεις νέο ποστ, να πατάς το ανάλογο εικονίδιο και η ανάρτηση να γίνεται ταυτόχρονα και story, ώστε να ενημερωθούν οι ακόλουθοί σου με κάθε τρόπο για το νέο ποστ.\nΠόσταρε την κατάλληλη ώρα\nΤο μεσημέρι, όταν οι περισσότεροι έχουν αρχίσει να βαριούνται στις δουλειές τους και σκρολάρουν, το βράδυ, πριν τον ύπνο και ανήμερα αργιών και γιορτών είναι χρονικές περιστάσεις που τα social έχουν περισσότερη «κίνηση». Επιπλέον, οι στατιστικές λένε ότι η ημέρα με τα περισσότερα likes εν γένει στο Instagram είναι η Τετάρτη.\nΜην ποστάρεις Παρασκευοσάββατα βράδυ\nΔεν είναι ότι δεν μπαίνει πολύς κόσμος στο Instagram αυτές τις ημέρες. Απλώς δεν κάνει like για να μην δώσει την εντύπωση ότι δεν έχει να κάνει κάτι καλύτερο, όταν όλοι οι άλλοι είναι έξω και διασκεδάζουν.\nΣύνδεσε το Instagram με το Facebook\nΌταν η φωτογραφία που αναρτάς στο Instagram, αναδημοσιεύεται ταυτόχρονα και στο Facebook, έχεις περισσότερες πιθανότητες να σε ανακαλύψουν περισσότεροι Facebookικοί φίλοι σου, να σε ακολουθήσουν και στο Instagram και να αυξήσεις αναλογικά τα likes σου.\nΗ αλήθεια πίσω από τις αψεγάδιαστες φωτό του Instagram\nΈρχεται φόρος σε τάμπλετ και smartphones! Έλληνες χάκερς παραβίασαν χιλιάδες τουρκικούς σέρβερ Κι όμως, ο καιρός επηρεάζει τα social media Πώς θα γίνεις εξπέρ στα Instagram Stories\nΤα λάθη που σου «τρώνε» τη μπαταρία στο κινητό Δωρεάν Wi-fi σε δημόσιους χώρους Πανέξυπνα wallpaper για την επιφάνεια εργασίας Το social media που δεν αποφασίζει τι θα βλέπεις στο newsfeed σου


Επιλογή Christiane Nüsslein-Volhard Daniel E. Lieberman Daniel Kahneman Dario Maestripieri Denis Dutton Edward O. Wilson Frank Wilczek James Kakalios Jared Diamond Larry Squire – Eric Kandel Mahlon Hoagland – Bert Dodson Matt Ridley Michael Gazzaniga Paul Dolan Richard Clogg Richard Dawkins Richard Thaler Robert Trivers Stephen Hawking – David Shukman Walter Lewin – Warren Goldstein\nΈτος έκδοσης:\t 2015\nΞένος εκδότης:\t Cambridge University Press\nΣελίδες βιβλίου:\t 456\nΕκτύπωση βιβλίου:\t Α/Μ\nΤιμή έντυπου βιβλίου*: €25,00\nΤιμή προσφοράς*: €20,00\nΤο βιβλίο αποτελεί μια συνοπτική και εναργή εισαγωγή στην ιστορία της Ελλάδας, από τα πρώτα σκιρτήματα του εθνικοαπελευθερωτικού κινήματος στα τέλη του 18ου αιώνα μέχρι σήμερα. Το 1830, η Ελλάδα υπήρξε η πρώτη χώρα της Ανατολής που κατέκτησε την ανεξαρτησία της, όπως και το 1981 ήταν η πρώτη που έγινε μέλος της Ευρωπαϊκής Κοινότητας. Η κληρονομιά της Ορθοδοξίας αλλά και οι επιπτώσεις από τα χρόνια της κυριαρχίας των Οθωμανών έχουν αφήσει έντονα τα σημάδια τους στη χώρα. Από την άλλη, σημαντικά ιστορικά κινήματα, όπως η Αναγέννηση, η Μεταρρύθμιση, ο Διαφωτισμός και η Γαλλική Επανάσταση, που επηρέασαν εντονότατα τη δυτική Ευρώπη, πέρασαν σε μεγάλο βαθμό απαρατήρητα στην Ελλάδα, διαφοροποιώντας αισθητά την ιστορική εξέλιξη και την κοινωνία στον τότε ελληνικό χώρο σε σύγκριση με τους δυτικοευρωπαίους μελλοντικούς εταίρους της. Επιπλέον, στο μεγαλύτερο διάστημα των 180 και πλέον ετών της ανεξάρτητης ύπαρξής της, παρατηρείται το φαινόμενο πολλοί Έλληνες να ζουν εκτός των ελληνικών συνόρων, συγκροτώντας μεγάλες και ακμαίες κοινότητες σε αρκετά μέρη της υφηλίου. Οι παράγοντες αυτοί, σε συνδυασμό και με την τρέχουσα οικονομική κρίση, προσδίδουν ιδιαίτερο ενδιαφέρον στην ιστορία μιας χώρας βαλκανικής, μεσογειακής και ευρωπαϊκής ταυτόχρονα, το πλούσιο παρελθόν της οποίας επιδρά καταλυτικά στο παρόν.\nΤο βιβλίο έχει μεταφραστεί στα Τουρκικά, στα Ιαπωνικά, στα Γερμανικά, στα Ισπανικά, στα Σερβικά, στα Ιταλικά, στα Ρωσικά, στα Βουλγαρικά, στα Ρουμανικά, στα Πολωνικά και στα Κινεζικά. Η πρώτη έκδοσή του έχει κερδίσει το Βραβείο Ράνσιμαν για το 1993, ως το καλύτερο βιβλίο με θέμα την Ελλάδα που εκδόθηκε στην Αγγλική γλώσσα κατά την προηγούμενη χρονιά.\n• «Όποιος ενδιαφέρεται για μια ακριβή και ζωηρή αφήγηση της πολιτικής ιστορίας της Ελλάδας δεν έχει παρά να διαβάσει αυτό το βιβλίο του Clogg. [...]»\n• «Αν δεν επαρκεί ο χρόνος σας για να διαβάσετε παρά μόνο ένα βιβλίο, τότε επιλέξτε τη Συνοπτική ιστορία της Ελλάδας του Clogg. Είναι το καλύτερο ανάγνωσμα για τις καλοκαιρινές διακοπές σας. [...]»\n• «Στο ολιγοσέλιδο και καλογραμμένο βιβλίο του, ο καθηγητής Clogg ποικίλλει την έγκυρη περιγραφή της ελληνικής ιστορίας των τελευταίων 200 χρόνων με την ευαίσθητη ανάλυση του εθνικού χαρακτήρα των Ελλήνων. [...]»\n• «Μακράν η καλύτερη σύνοψη της ελληνικής ιστορίας. [...]»\n—Insight Guides: Greece\n• «Πρόκειται για μια ευπρόσιτη και ευανάγνωστη εισαγωγή στην ιστορία της Ελλάδας, [...] και ένα χρήσιμο βοήθημα για τη σύγχρονη Ελλάδα. [...]»\n—European Legacy Journal\n• «...Μια ενδελεχής εξέταση των παραγόντων που οδήγησαν την Ελλάδα στη σημερινή της θέση. [...]»\nΝέοι Τίτλοι Συνοπτική ιστορία της Ελλάδας (3η έκδοση)


Πως θα απολαύσουμε τα καλοκαιρινά φρούτα με 6 απλούς τρόπους! - Συνταγές Φαγητών\nΠως θα απολαύσουμε τα καλοκαιρινά φρούτα με 6 απλούς τρόπους!\nTα καλοκαιρινά φρούτα, ζουμερά και δροσερά, είναι άριστη πηγή βιταμινών, φυτικών ινών και βέβαια νερού, που τόσο το έχουμε ανάγκη μέσα στη ζέστη. Eκτός όμως από το να τα απολαμβάνουμε σκέτα, τα φρούτα μπορούν να συνδυαστούν με πολλές τροφές, δίνοντάς πιάτα υψηλής\nθρεπτικής αξίας και λίγων θερμίδων. Aυτό το καλοκαίρι λοιπόν δοκιμάστε και πειραματιστείτε με συνδυασμούς φρούτων και άλλων τροφών, απολαύστε τη γεύση τους και κερδίστε σε βιταμίνες και θρεπτικά συστατικά...


Πλωτάρχης με κραγιόν...\n7:33 πμ, Κυριακή 07 Ιουλ 2013 7:33 πμ, Κυριακή 07 Ιουλ 2013\nΑπό την πρώτη στιγμή που ανέβηκε στο Πεντάγωνο ήθελε να δώσει... άρωμα γυναίκας. Έτσι μία από τις πρώτες αποφάσεις ήταν να έχει στο πλευρό της γυναίκα υπασπιστή. Η αναπληρώτρια υπουργός ήρθε σε επικοινωνία με τον αρχηγό του Γενικού Επιτελείου Ναυτικού, αντιναύαρχο Ευάγγελο Αποστολάκη και του ζήτησε ό,τι καλύτερο διαθέτει σε θηλυκό γι’ αυτή τη θέση.\nΣυν τοις άλλοις, είναι κάτοχος μεταπτυχιακού διπλώματος από το Οικονομικό Πανεπιστήμιο Αθηνών έχοντας παρουσιάσει την εργασία της με θέμα «Πολιτικές Υγείας στα κράτη-μέλη της Ε.Ε. και στους διεθνείς οργανισμούς ΟΗΕ και ΠΟΥ». Αξίζει να σημειωθεί ότι το βιογραφικό της το είχε παρουσιάσει για να διεκδικήσει τη θέση του Medical Planning Officer του ΟΗΕ.\nΑΝΑΠΛΗΡΩΤΡΙΑ ΥΠΟΥΡΓΟΣ ΑΜΥΝΑΣ\nΤηλεφωνική επικοινωνία Χάγκελ-Αλ Σίσι\nΦΩΤΟ-Η Φώφη στις Ειδικές Δυνάμεις\nΗ Πλωτάρχης της... Φώφης\nΗ πρωτιά της Μπέτυς\nΝέος εκπρόσωπος του ΠΑΣΟΚ ο Οδ. Κωνσταντινόπουλος


Στιχοποιήματα και κείμενα (blogspot): Μάριος Πλωρίτης\nΟ Μάριος Πλωρίτης (πραγματικό όνομα Μάριος Παπαδόπουλος του Βασιλείου, 19 Ιανουαρίου 1919 – 29 Δεκεμβρίου 2006) ήταν δημοσιογράφος-επιφυλλιδογράφος, κριτικός, μεταφραστής, λογοτέχνης και θεατρικός σκηνοθέτης.\nΟ Μάριος Πλωρίτης γεννήθηκε στον Πειραιά και ήταν πτυχιούχος της Νομικής και Πολιτικών Επιστημών του Πανεπιστημίου Αθηνών. Πραγματοποίησε θεατρικές σπουδές στην Αγγλία, Γαλλία και ΗΠΑ. Διετέλεσε κριτικός του θεάτρου και του κινηματογράφου στην εφημερίδα Ελευθερία (1945-1965), διευθυντής του θεατρικού τμήματος του ΕΙΡ (1950-1952), καθηγητής της Ιστορίας Θεάτρου στη Δραματική Σχολή του Θεάτρου Τέχνης (1956-1967). Υπήρξε από τους πρωτεργάτες του Θεάτρου Τέχνης μαζί με τον Κάρολο Κουν. Συνολικά σκηνοθέτησε σε διάφορους αθηναϊκούς θιάσους περίπου 20 θεατρικά έργα, κυρίως την περίοδο 1952-1962.\nΤο μεταφραστικό και κριτικό έργο του Πλωρίτη είναι σημαντικό. Τα εβδομαδιαία άρθρα-επιφυλλίδες του στο Βήμα της Κυριακής «άφησαν εποχή». Ήταν διευθυντής της εφημερίδας Η Νίκη (1965-1967) . Υπήρξε μέλος της ΕΣΗΕΑ, της Εταιρίας Θεατρικών Συγγραφέων, της Ένωσης Θεατρικών Κριτικών και του Ελληνικού Κέντρου Θεάτρου.\nΟ Μάριος Πλωρίτης είχε κάνει τρεις γάμους: Έναν με την ηθοποιό Έλλη Λαμπέτη το 1950 (χώρισαν το 1953), δεύτερο με τη Μαρίκα Ανεμογιάννη το 1964 και τρίτο το 1996 με την Κάτια Δανδουλάκη (με την οποία ήταν ήδη ζευγάρι για πολλά χρόνια, έζησαν μαζί συνολικά 35 χρόνια, σύμφωνα με τα λεγόμενά της σε κάποια συνέντευξη που παραχώρησε). Σύντροφος του, επίσης, υπήρξε και η δημοφιλέστερη ίσως Ελληνίδα ηθοποιός, η Αλίκη Βουγιουκλάκη. Ήταν μόνιμος κάτοικος Αθηνών και μιλούσε επίσης γαλλικά, αγγλικά, γερμανικά και ιταλικά.\nΜετέφρασε επίσης τα ακόλουθα έργα: Γράμματα σ΄ ένα νέο ποιητή του Ρίλκε (1943), Ποιήματα του Μπρεχτ (1978) και ένα πλήθος 100 περίπου θεατρικών έργων των: Τζορτζ Μπέρναρντ Σω, Ουάιλντ, Πιραντέλλο, Ο Νιλ, Μπρέχτ, Ανούιγ, Ουίλιαμς, Μωμ, Βάις κ.ά..\nΑναρτήθηκε από Στιχοποιήματα και κείμεναστις 1:41:00 μ.μ.


Πριν Έρθεις Εσύ (Me Before You) - Review / Κριτική | Movies Ltd\nΠριν Έρθεις Εσύ (Me Before You) - Review / Κριτική\nτης Thea Sharrock. Με τους Emilia Clarke, Sam Claflin, Janet McTeer, Charles Dance, Matthew Lewis, Stephen Peacocke, Jenna Coleman, Brendan Coyle, Samantha Spiro, Vanessa Kirby, Ben Lloyd-Hughes\nDaenerys από τα Lidl!\n«Σ' αγαπώ μέχρι θανάτου!»\nEmilia Clarke: Λονδρέζα ηθοποιός που στις 23 Οκτωβρίου θα κλείσει τα 30 της χρόνια ζωής στον πλανήτη γη. Είναι κοντή (μόλις 1,57m), μελαχρινή και ευρύστερνη. Μέχρι τον Οκτώβριο του 2011 δεν την ήξερε κανείς στον κόσμο. Μέσα σε μια νύχτα, όμως, έγινε αντικείμενο λατρείας από εκατομμύρια φανατικούς οπαδούς παγκοσμίως. Γιατί; Μα γιατί της... έκατσε λαχείο να υποδυθεί την ξανθιά, δυναμική, «μητέρα των δράκων», Daenerys Targaryen, στη μυθική πλέον σειρά «Game of Thrones»! Έχοντας διανύσει με επιτυχία ήδη έξι ολόκληρες σεζόν, είναι μία από τις πιο ισχυρές διεκδικήτριες του Σιδηρού Θρόνου, και αφού δεν έχει... πεθάνει ως τώρα (σημείωση: όσοι βλέπετε GoT γνωρίζετε πως η σειρά έχει μια τάση να δολοφονεί τους βασικότερους πρωταγωνιστές της) μάλλον θα τη δούμε να υπερισχύει όλων των αντιπάλων της και να κυριαρχεί, με τους δράκους της να τονίζουν τη δόξα της! Σε ότι αφορά την κινηματογραφική της καριέρα, δεν έχει να επιδείξει (ακόμα) πολλά πράγματα. Έχουμε και λέμε: «Spike Island» (2012) του Mat Whitecross, «Dom Hemingway» (2013) του Richard Shepard, «Εξολοθρευτής: Γένεsys» (Terminator Genisys, 2015) και τώρα αυτό, «Πριν έρθεις εσύ». Δεν θέλουμε να γίνουμε μάντεις κακών μαντάτων αλλά αν δεν προσέξει κι αν δεν... βελτιωθεί άμεσα, η κινηματογραφική της καριέρα δεν θα θέλξει...\nΣτην ταινία Me Before You η Emilia Clarke συναντά ακόμα έναν ηθοποιό από τη σειρά «Game of Thrones»: είναι ο Charles Dance, ο πατέρας του παράλυτου πρωταγωνιστή στην ταινία μας και Tywin Lannister στο GoT – αυτός μας έχει αφήσει χρόνους στο φινάλε του πέμπτου κύκλου... Το σενάριο της ταινίας βασίζεται στο ομώνυμο βιβλίο της Jojo Moyes και αποτελεί την πρώτη σκηνοθετική δουλειά για την Thea Sharrock.\nΗ υπόθεση: Χωρίς σαφή κατεύθυνση στη ζωή της, η ελαφρώς εκκεντρική σε ότι αφορά το ντύσιμό της, αλλά πρόσχαρη Λου εργάζεται σκληρά ως σερβιτόρα σε ένα μικρό καφέ, προκειμένου να βοηθήσει οικονομικά την οικογένειά της. Ζει με τους γονείς της, την αδελφή της, τον παππού της και τον ανιψιό της σε ένα πολύ μικρό σπίτι. Παρ' όλο που τα φέρνουν δύσκολα βόλτα, εκείνη δεν χάνει ποτέ το χαμόγελό της. Όταν απολύεται απευθύνεται στο τοπικό γραφείο ευρέσεως εργασίας, δηλώνοντας ότι είναι διατεθειμένη να κάνει οποιαδήποτε δουλειά. Η πρόταση που δέχεται είναι να γίνει προσωπική νοσοκόμα του Γουίλ Τρέινορ, ενός νεαρού άντρα που πριν δύο χρόνια είχε ένα ατύχημα που τον κρατά καθηλωμένο σε αναπηρικό καρότσι.\nΟ Γουίλ, γόνος της πιο πλούσιας οικογένειας στην περιοχή, είναι βυθισμένος μέσα στην κατάθλιψη, απότοκο της κατάστασής του. Η Λου προσπαθεί να τον διασκεδάσει. Μετά από πολλές προσπάθειες τα καταφέρνει! Η φιλία τους ολοένα και βαθαίνει προς μεγάλη απογοήτευση του αρραβωνιαστικού της Λου. Κι εκεί που η Λου νιώθει να έχει κερδίσει τον Γουίλ και σκέφτεται την πιθανότητα να γίνουν ακόμα και ζευγάρι, αντιλαμβάνεται πως υπάρχει ένα ανυπέρβλητο εμπόδιο, ένα εμπόδιο που κάνει την κατάσταση εντελώς μη διαχειρίσιμη...\nΗ άποψή μας: Άιντε να γράψεις κείμενο αμέσως μετά την άδικη ήττα – αποκλεισμό του ΠΑΟΚ στο παιχνίδι με τον Άγιαξ. Κι άιντε αυτό το κείμενο να είναι για μια ταινία που απευθύνεται κατά βάση στις γυναίκες! Ε, νομίζω πως κάτι καλό θα προκύψει από όλο αυτό: όπως οι περισσότερες γυναίκες δεν μπορούν να καταλάβουν το πάθος ημών των ανδρών για το ποδόσφαιρο, έτσι και οι περισσότεροι άνδρες δεν μπορούν να καταλάβουν τη λατρεία των γυναικών για τα άρλεκιν – λογοτεχνικά και κινηματογραφικά! Ναι, μπορεί να είναι κλισέ όλο το παραπάνω και ναι, ίσως να κατηγορηθώ για σωβινισμό, αλλά τα κλισέ από κάπου προκύπτουν, έτσι δεν είναι; Λοιπόν, τη συγκεκριμένη ταινία την είδα σε avant premiere μαζί με τη γυναίκα μου σε έναν θερινό κινηματογράφο στη Θεσσαλονίκη. Το 80% των θεατών ήταν – αναμενόμενα – γυναίκες. Και από αυτές τις γυναίκες, το 80% ήταν άνω των 35 ετών. Στατιστικά δίνω παιδιά, μην βαράτε. Μετά το πέρας της προβολής κρυφακούγοντας τα σχόλια, δεν άκουσα ούτε ένα αρνητικό. Όλες οι κυρίες που άκουγα έλεγαν πως ήταν μια καλή ταινία, και τι συγκινητική που ήταν και τέτοια. Μάλλον λοιπόν είναι θέμα ορμονών. Γιατί την ταινία καλή δεν την λες. Δεν τη λες και κακή. Τη λες προβλέψιμη. Τη λες φτιαγμένη με συνταγή. Τη λες βασισμένη στην πεπατημένη.\nΣαν το γαλλικό «Οι άθικτοι» να έγινε ρομάντζο συναντώντας το all time classic πια «Pretty Woman». Μόνο που υπάρχουν και πολλά πράγματα πέρα από τη συνταγή, τα οποία σηκώνουν μεγάλη συζήτηση. Πχ, το όλο θέμα με την ευθανασία είναι κάτι που η ταινία δεν μπορεί να αντιμετωπίσει με τη σοβαρότητα και την ευθύνη που του πρέπει. Γι' αυτό και υπήρξαν πολλές οργανώσεις παραπληγικών που «έκραξαν» την ταινία, καθώς σαν να παίρνει θέση ότι όντας ανάπηρος δεν μπορείς να χαρείς τη ζωή. Άλλο πρόβλημα: η «χημεία» μεταξύ των πρωταγωνιστών.\nΠαιδαράς ο τύπος, άσχημη δεν την λες την Emilia, κι όμως ερωτικές σπίθες δεν ανάβουν σε κανένα σημείο της ταινίας. Άσε που η Emilia Clarke σαν να παίζει περισσότερο κάνοντας γκριμάτσες και μούτες θυμίζοντας παλιό Jim Carrey. Οπότε τι μένει; Ένας όμορφος πύργος, η ειρωνεία ότι ένας νέος άνθρωπος γεμάτος επικίνδυνες δραστηριότητες την «πατάει» όταν πάει να το παίξει safe (άλλο παράξενο, δόλιο, μήνυμα αυτό...) κι ένα σάουντρακ που ακούγεται ευχάριστα. Τι να σας πω κυρίες μου, ότι και να σας πω, εσάς θα σας αρέσει η ταινία – και καλά θα ξηγηθείτε. Εμένα θα μου πείτε πως θα περάσει το βράδυ χωρίς να πάψουν να έρχονται στο μυαλό μου, ξανά και ξανά, οι φάσεις όπου ο Κλάους – κι όχι μόνον – έχασε αυτό που λέμε «μαλλιά» στο ματς; Δεν σας καταλαβαίνω – δεν με καταλαβαίνετε – μια χαρά θα τα πάμε...\nΣτις δικές μας αίθουσες? Στις 4 Αυγούστου 2016 από την Tanweer


Εκτός Εθνικής ο Τέβεζ | Onsports.gr\nhome ΠοδόσφαιροΚόσμοςΕκτός Εθνικής ο Τέβεζ Κοινοποιήστε\nΕκτός Εθνικής ο Τέβεζ\tΣυντάκτης: Onsports Team\nΔημοσίευση: Τρίτη, 25 Ιανουαρίου 2011 13.16\nΘα απουσιάσει από το φιλικό παιχνίδι των «Αλμπισελέστε» με την Εθνική Πορτογαλίας στις 9 Φεβρουαρίου ο Κάρλος Τέβεζ.\tΟ προπονητής της Εθνικής Αργεντινής, Σέρτζιο Μπατίστα δήλωσε, ωστόσο ότι ο διεθνής παίκτης δεν θα πρέπει να ανησυχεί αφού ο λόγος που γίνεται αυτό είναι το γεγονός ότι θέλει να δοκιμάσει κάποιους άλλους ποδοσφαιριστές. «Δεν έχω κανένα πρόβλημα μαζί του και με τους άλλους παίκτες που άφησα εκτός αποστολής. Η επιλογή μου έχει να κάνει με το ότι θέλω να δω και κάποιους άλλους παίκτες. Θα ήθελα πολύ να έχω 20 παιχνίδια πριν από το Κόπα Αμέρικα αλλά δεν έχω . Ετσι, πρέπει να εκμεταλλευτώ κάθε ευκαιρία. Το ότι τους άφησα εκτός για ένα παιχνίδι δεν σημαίνει ότι έμειναν και εκτός εθνικής ομάδας», επισήμανε ο Μπατίστα.\nΟ Τέβεζ δεν είναι ο μόνος που έμεινε εκτός Εθνικής Αργεντινής για το συγκεκριμένο παιχνίδι. Εκτός αποστολής είναι ακόμα και οι Μπολάτι, Ντε Αλεσάντρο, Ντε Μικέλις και Αγουέρο.\tΚατηγορία: Κόσμος


Κυριάκος Μητσοτάκης: Κόλλησε κορωνοϊό και δεν ανησύχησε ο Ερντογάν\nΟ κ. Μητσοτάκης πριν πάει στην Κωνσταντινούπολη έκανε τεστ αλλα ήταν αρνητικό\nΟ Κυριάκος Μητσοτάκης βρέθηκε θετικός στον κορωνοϊό μία ημέρα μετά τη συνάντησή του με τον Ρετζέπ Ταγίπ Ερντογάν στην Κωνσταντινούπολη.\nΟ κ. Μητσοτάκης πριν πάει στην Κωνσταντινούπολη έκανε τεστ αλλα ήταν αρνητικό. Όταν όμως επέτρεψε, την επόμενη ημέρα το πρωί, είχε κάποια ελαφρά συμπτώματα, όπως για παράδειγμα μπούκωμα. Έκανε τεστ, βγήκε θετικό, αλλά ήθελε να κάνει και μοριακό.\nΤο μοριακό δεν άργησε να έρθει και ήταν και αυτό θετικό. Εικάζεται ότι ο Πρωθυπουργός κόλλησε τον ιό στις Βερσαλλίες. Τόσος κόσμος ήταν εκεί, τόσους πολλούς συνάντησε, τόσες χειραψίες έκανε. Αυτό το υπολόγισε με τις μέρες που έκανε να εκδηλωθεί ο ιός. Με το που επιβεβαιώθηκε πως ήταν θετικός στον κορωνοϊό, έγιναν οι παρακάτω κινήσεις: Πρώτα απ΄όλα ειδοποιήθηκαν όλοι όσοι είχαν έρθει επαφή μαζί του στην Κωνσταντινούπολη, ο Οικουμενικός Πατριάρχης, οι Μητροπολίτες στο Φανάρι. Ο Πατριάρχης είχε προσφάτως περάσει τον κορωνοϊό, όπως και ο Ερντογάν. Δεύτερον όσοι ταξίδευσαν μαζί του στην Πόλη, ειδοποιήθηκαν σχετικά, όπως οι δύο κυρίες του διπλωματικού του γραφείου (Ελένη Σουρανή και Άννα- Μαρία Μπούρα), ο κ. Νικολαΐδης του υπουργείου Εξωτερικών που λόγω της γνώσης του στα τουρκικά αξιοποιήθηκε και ως διερμηνέας, τα μέλη της ασφάλειας του Πρωθυπουργού, αλλά και άλλοι. Για να ξέρετε ο κ. Νικολαΐδης έκανε το τεστ, την Δευτέρα το πρωί, προτού αναχωρήσει για νέα αποστολή για την Ουάσιγκτον και ήταν αρνητικός.\nΤώρα, πιθανόν να πείτε, τι γίνεται στην χώρα μας όταν ο Πρωθυπουργός είναι επιβεβαιωμένο κρούσμα Covid; Άρχισε να ενημερώνει τηλεφωνικά όλους τους πολιτικούς αρχηγούς για τη συνάντησή του με τον κ. Ερντογάν. Θα παραμείνει στο σπίτι του για το διάστημα που προβλέπεται από τις καραντίνες και θα εργάζεται από εκεί. Αλλά, χάνει το ταξίδι στην Πέμπτη στη Ρώμη, όπου θα πραγματοποιηθεί η Σύνοδος των ευρωπαϊκών χωρών του Νότου (Ιταλία, Ισπανία, Ελλάδα και Πορτογαλία). Κι όμως είναι σημαντική αυτή η σύνοδος αφού θα εξετασθεί η κοινή στάση των χωρών αυτών για την αντιμετώπιση της ενεργειακής κρίσης


www.tsekouratoi.gr22: Συγκέντρωση-ρεκόρ στο Σύνταγμα\nΣυγκέντρωση-ρεκόρ στο Σύνταγμα\nΔεκάδες χιλιάδες μικροί και μεγάλοι «Αγανακτισμένοι» από όλη την Ελλάδα συγκεντρώθηκαν στην πλατεία Συντάγματος και πραγματοποίησαν την πιο μεγάλη ειρηνική διαμαρτυρία της νεότερης ιστορίας της χώρας. Η συγκέντρωση κατά της λιτότητας ήταν η 2η πανευρωπαϊκή αφού το ίδιο έκαναν και την προηγούμενη Κυριακή. Στο Σύνταγμα υπήρχαν ελληνικές, πορτογαλικές, ισπανικές και άλλες σημαίες. Οι γύρω δρόμοι είχαν κλείσει και είχαν τοποθετηθεί κάγκελα στο μνημείο του Άγνωστου Στρατιώτη.\nΟι επιτροπές εκπροσώπησης των 'Αγανακτισμένων' πολιτών οργάνωσαν λαϊκή συνέλευση για να ακουστούν απόψεις για το μέλλον των κινητοποιήσεων.\nΜε τη συμμετοχή χιλιάδων πολιτών, αλλά και εκατοντάδων μοτοσικλετιστών, πραγματοποιήθηκε η καθιερωμένη συγκέντρωση διαμαρτυρίας των 'Αγανακτισμένων', και στην πλατεία του Λευκού Πύργου στη Θεσσαλονίκη.\nΗ μεγαλύτερη συγκέντρωση, από όσες έχουν γίνει μέχρι σήμερα των 'Αγανακτισμένων', πραγματοποιήθηκε στο Ηράκλειο. Χιλιάδες κόσμου συγκεντρώθηκαν στην πλατεία Ελευθερίας και εξέφρασαν την αγανάκτηση τους.\nΣτην Ισπανία, χιλιάδες 'Αγανακτισμένοι' παραμένουν στην πλατεία της Μαδρίτης 'Πουέρτα ντελ Σολ'. Συνολικά, έχουν στηθεί καταυλισμοί από σκηνές σε 56 μεγάλες πλατείες, σε όλη την Ισπανία.


Νεκρός 40χρονος εργάτης στη ΛΑΡΚΟ | mySatellite\nΑρχικήΝεκρός 40χρονος εργάτης στη ΛΑΡΚΟ\n10 Δεκεμβρίου, 2013 10 Δεκεμβρίου, 2013 Fenrir Ελλάδα40χρονος,πατάρι,συνθήκες,σφαίρες,υποχώρησε,Γιώργος Κούτσικος,ΚΚΕ,ΛΑΡΚΟ,ΜΜΕ,ΠΑΜΕ,απαξίωση,ασφάλεια,ανακοίνωση,εργάτης,εργασίας,εργοστάσιο,εργολαβοποίηση,κόστος,μαγκάλια,μεροκάματο,νεκρός\nΗ απαξίωση των συνθηκών εργασίας, η εργολαβοποίηση και η εντατικοποίηση της δουλειάς ευθύνονται για το νέο έγκλημα\nΕνας ακόμα εργάτης προστέθηκε στους σκοτωμένους πάνω στο μεροκάματο, στο εργοστάσιο της ΛΑΡΚΟ. Ο 40χρονος Γιώργος Κούτσικος, πατέρας τριών παιδιών, που απασχολούνταν στο εργοστάσιο για δυο δεκαετίες, έπεσε από μεγάλο ύψος, όταν υποχώρησε το πατάρι πάνω στο οποίο στεκόταν. Ο θάνατός του είναι ένα ακόμα έγκλημα σε βάρος της εργατικής τάξης, αποτέλεσμα της έλλειψης μέτρων προστασίας και της εντατικοποίησης της δουλειάς.\nΕίναι το προδιαγεγραμμένο αποτέλεσμα της απαξίωσης της επιχείρησης, της δουλειάς μέσω εργολαβιών, της μείωσης πάση θυσία του λεγόμενου «κόστους εργασίας», προκειμένου να γίνει η ΛΑΡΚΟ «πολύφερνη νύφη» για το κεφάλαιο. Οπως καταγγέλλει το Σωματείο Μετάλλου Φθιώτιδας, «στη ΛΑΡΚΟ τα τελευταία χρόνια απαξιώνονται οι εγκαταστάσεις, δεν υπάρχει ουσιαστική συντήρηση, εντατικοποιείται η εργασία». Το Συνδικάτο απαιτεί ουσιαστικά μέτρα προστασίας, υγιεινής και ασφάλειας, να λειτουργεί με ασφάλεια το εργοστάσιο.\nΣε ανακοίνωσή του, το ΠΑΜΕ «καλεί τα συνδικάτα και συνολικά τους εργαζόμενους να καταδικάσουν το νέο αυτό έγκλημα. Να εντείνουν την πάλη τους για μέτρα προστασίας της ζωής και της υγείας στους τόπους δουλειάς. Εκφράζει στους δικούς του ανθρώπους συγγενείς, φίλους και συναδέλφους τα θερμά του συλλυπητήρια για τον άδικο θάνατο του συναδέλφου μας».\nΤο νέο εργοδοτικό έγκλημα καταδικάζει η Τομεακή Επιτροπή Φθιώτιδας του ΚΚΕ σε ανακοίνωσή της. Μεταξύ άλλων, αναφέρει: «Είναι καιρός η εργατική τάξη, ο λαός να υπερασπιστούν τη ζωή τους, να μη θεωρούνται αναλώσιμοι. Να πάψουν να θυσιάζονται για την αστική τάξη και το κοινωνικοπολιτικό της σύστημα. Οι εργαζόμενοι της ΛΑΡΚΟ να απαιτήσουν από την κυβέρνηση άμεσα μέτρα ασφαλείας παντού, για να μη θρηνήσει η εργατική τάξη και άλλα θύματα στο βωμό της κερδοφορίας».\nΣΗΜΕΙΩΣΗ: Για τους νεκρούς από τα μαγκάλια και τις σφαίρες ξεσηκώνονται ΟΛΑ τα αστικά ΜΜΕ και ΚΑΛΑ ΚΑΝΟΥΝ. Για τους νεκρούς της εργοδοτικής ασυδοσίας δεν ακούμε, ούτε ακούσαμε τίποτα\n← Γιατί κουκούλωσαν το ΤΤ και την Proton στην Eurobank; Τώρα ξέρεις…\nΗ παρθενοπιπίτσα →


Μετά την συνεδρίαση του τουρκικού Συμβουλίου Εθνικής Ασφάλειας, ο πρόεδρος της χώρας Ταγίπ Ερντογάν, προανήγγειλε νέα εισβολή στην Συρία, τη τέταρτη από την έναρξη του συριακού εμφυλίου πολέμου. Στην ανακοίνωση που εκδόθηκε αναφέρεται ότι «οι επιχειρήσεις που διεξάγονται και πρόκειται να διεξαχθούν στα νότια σύνορά μας δεν στοχεύουν στην εδαφική ακεραιότητα των γειτόνων μας και αποτελούν ανάγκη εθνικής ασφάλειας».\nΑμέσως είχαμε από οργανώσεις που έχουν την έδρα τους στις ΗΠΑ. Δηλαδή από τις HellenicLeaders, ANCA, Hindu American Foundation, In Defense of Christians και την American Friends of Kurdistan που καταδικάζουν την απόφαση Ερντογάν.\n«Δεσμευόμαστε να επιβάλλουμε κυρώσεις κατά της Τουρκίας σε περίπτωση που προβεί σε αυτήν την απρόκλητη διασυνοριακή επίθεση», αναφέρουν στην ανακοίνωσή τους!\nΜάλιστα το Hindu American Foundation αναφέρει: ”Είμαστε περήφανοι που συμμετέχουμε σε έναν συνασπισμό οργανώσεων σε αυτήν την επιστολή που καταδικάζει τις κακοήθεις, αποσταθεροποιητικές επιπτώσεις της εξωτερικής πολιτικής της Τουρκίας που εκτείνεται από το Κουρδιστάν μέχρι το Κασμίρ της Ινδίας”!\nΠρόκειται για ένα ξεκάθαρο μήνυμα της Ινδίας προς την Τουρκία με λίγα λόγια!\n«Από το 2016, η Τουρκία έχει ξεκινήσει μια συνεχή σειρά απρόκλητων στρατιωτικών εκστρατειών στη βόρεια Συρία κατά παράβαση των Συμβάσεων της Γενεύης. Το έκαναν με το ψεύτικο πρόσχημα της καταπολέμησης της τρομοκρατίας», ανέφερε ο συνασπισμός.\n«Μετά την εδαφική ήττα του ISIS, ένα δημοκρατικό σχέδιο πέτυχε στη βορειοανατολική Συρία. Αυτή η δημοκρατική κοινωνία χτίστηκε από την Αυτόνομη Διοίκηση της Βόρειας και Ανατολικής Συρίας (AANES) και προστατεύτηκε από τις Συριακές Δημοκρατικές Δυνάμεις (SDF), τον πλησιέστερο και πιο αξιόπιστο σύμμαχο της Αμερικής στη μάχη κατά του ISIS για σχεδόν μια δεκαετία», ανέφεραν οι οργανώσεις της κοινωνίας των πολιτών, προσθέτοντας ότι «η Τουρκία επιδιώκει να καταστρέψει αυτό το εκκολαπτόμενο αλλά εύθραυστο δημοκρατικό σχέδιο».\nΤο τουρκικό καθεστώς πιέζεται πολύ από τις επιπτώσεις της οικονομικής κρίσης και την παρουσία εκατομμυρίων προσφύγων από τη Συρία στο εσωτερικό του. Ερντογάν έχει ανακοινώσει σχέδιο μετεγκατάστασης των προσφύγων. Παράλληλα, στη συνεδρίαση συζητήθηκε και το θέμα του Αιγαίου και της Ανατολικής Μεσογείου, με την Τουρκία να κάνει λόγο για «προστασία των δικαιωμάτων της, χωρίς συμβιβασμούς».\n«Συζητήθηκαν οι σταδιακά αυξανόμενες προκλητικές ενέργειες της Ελλάδας στο Αιγαίο Πέλαγος, που παραβιάζει το διεθνές δίκαιο και τις συνθήκες στις οποίες είναι συμβαλλόμενο μέρος, καθώς και οι προσπάθειές της να εκμεταλλευτεί τις συμμαχίες, ενώ θα έπρεπε να ενεργήσει με κατανόηση και συνεργασία. Τονίστηκε ότι η αποφασιστική μας στάση για την προστασία των δικαιωμάτων και συμφερόντων του έθνους μας θα διατηρηθεί χωρίς συμβιβασμούς» αναφέρει χαρακτηριστικά η τουρκική ανακοίνωση την ίδια στιγμή.\nΕΚΤΑΚΤΟ: Έλληνες,Αρμένιοι,Κούρδοι & Ινδοί των ΗΠΑ στέλνουν μήνυμα στον Ερντογάν: ”Μην τολμήσεις εισβολή στη Συρία”-Ινδοί: ”Αποσταθεροποιείς και το Κασμίρ”\nToυ Ανδρέα Μουντζουρούλιαhttps://t.co/Noj9v0vQwn\nΑναρτήθηκε από EFENPRESS στις 8:28 μ.μ.\nΜετά την συνεδρίαση του τουρκικού Συμβουλίου Ε...\nΚώστας Γρίβας:Η αποστολή όπλων μας στην Ουκρανία, ...\n«Μία είναι η απάντηση στους Τούρκους: Μόλων Λαβέ, ...\nΟ Ιωάννης Μάζης\n«RedAlert» σε νησιά και Έβρο, η άσκηση Efes της Το...\nΔιαβάστε ποιά ελληνικά νησιά θεωρούν δικά τους οι ...


10 Μαΐου 2017 10 Μαΐου 2017 από nikos Adamopoulos\nΑΗΘΗΣ ΔΙΑΦΗΜΙΣΗ ΠΙΤΣΑΣ\n2. “ΚΑΛΗ” ΜΕΤΑΝΑΣΤΡΙΑ ΨΗΦΙΣΕ ΤΡΑΜΠ ΓΙΑ ΝΑ ΔΙΩΞΕΙ ΤΟΥΣ “ΚΑΚΟΥΣ” ΜΕΤΑΝΑΣΤΕΣ!\n4. ΟΥΤΕ ΔΕΞΙΑ ΟΥΤΕ ΑΡΙΣΤΕΡΑ. ΕΥΘΕΙΑ!\n5. ΑΛΛΟ ΤΟ ΠΑΚΙΣΤΑΝΙΚΟ ΚΑΙ ΑΛΛΟ ΤΟ ΕΛΛΗΝΙΚΟ ΕΓΚΛΗΜΑ!\n1. Η Pizza Hut ειρωνεύεται των αγώνα των Παλαιστίνιων πολιτικών κρατουμένων\nΗ Pizza Hut με προκλητικό τρόπο, ειρωνεύεται των αγώνα των Παλαιστίνιων πολιτικών κρατουμένων.\nΜέσα από σχετική ανάρτηση της εταιρείας στο Facebook, απευθύνεται στον απεργό πείνας Μαρουάν Μπαργκούτι και χρησιμοποιώντας φωτογραφίες από το κελί που βρίσκεται γράφει το εξής\n“Barghouti, if you’re going to break a strike, isn’t pizza better?”\nΩς αποτέλεσμα της ξεδιάντροπης αυτής κίνησης της εταιρείας, συμμετέχουμε και εμείς στο κάλεσμα που απευθύνουν οι Παλαιστίνιοι για μποϊκοτάζ της Pizza Hut.\n“Δεν έχουν το θεό” τους οι εταιρίες. ΄Ολα στο βωμό της διαφήμισης και του κέρδους. Και “παίζουν εν ου παικτοίς”, όπως στην περίπτωση Μπαργκούτι.\nΤο αξίζει η, εκτός των άλλων, και εντελώς ανθυγιεινή πίτσα, ένα σκληρό μποϊκοτάζ από συνειδητοποιημένους πολίτες. Ας τους δείξουμε τί αξίζουν η σύμπνοια και η αλληλεγγύη-συμπαράσταση.\n2. Ελληνίδα μετανάστρια ψήφισε Τραμπ και απέλασαν τον άντρα της από την χώρα\nΗ ιστορία μίας Ελληνίδας μετανάστριας απασχολεί τον τελευταίο καιρό τα διεθνή μέσα, καθώς η ίδια δεν φανταζόταν την ώρα που ψήφιζε τον Ντόναλντ Τραμπ στις αμερικάνικες εκλογές πως θα μετά από λίγο καιρό θα απέλαυναν τον σύζυγό της.\nΣε ερώτηση δημοσιογράφου προς την Ελληνίδα μετανάστρια γιατί η ίδια αποφάσισε ψηφίσει Ντόναλντ Τραμπ, η Ελένη απάντησε ότι πίστευε πως εκείνος μπορούσε να κάνει ανορθώσει την οικονομία της χώρας, δίνοντας μία πνοή ελευθερίας τους φορολογούμενους και τους μικροεπιχειρηματίες. Ακόμη η ίδια ανέφερε πως δεν πίστευε πραγματικά πως ο Τραμπ θα διώξει όλους τους μετανάστες από την χώρα, αλλά μόνο τους «κακούς».\nΗ ανεγκέφαλη Ελληνίδα, οπαδός του ρατσιστή Τραμπ, πίστευε λέει πως ο τραμπούκος πρόεδρος θα διώξει τους…κακούς μετανάστες. Ελόγου της, βέβαια, είναι… καλή! ΄Οσο το κακό δεν περνούσε την πόρτα της , είχε λόγο και κρίση για τους “κακούς” , που χαλάνε την Αμερική και την ησυχία των υπολοίπων…μεταναστών, όπως η κυρία Ελληνίδα μεταφράστρια. Α, σιχτίρ, παλιάνθρωποι!\nΚαι σαν αυτή την κυρία, έχουμε ξαναγράψει, υπάρχουν χιλιάδες ΄Ελληνο-Αμερικανοί. Ακροδεξιοί, φασιστοειδή που ξέχασαν πώς έφυγαν ξυπόλητοι από τη χώρα τους, για να βρουν ένα κομμάτι ψωμί. Και τώρα που το χόρτωσαν, έγιναν και τούτοι “κάποιοι”, αμερικάνικο κατεστημένο, σκληροί και αμείλικτοι με τους άλλους, τους…παρακατιανούς. Κι ας είναι και αυτοί ξυπόλητοι και ας φτάνουν στην Αμερική από παντού για να δουν μιαν “άσπρη μέρα”,όπως κάνανε οι Έλληνες παλιότερα. ΄Ολα αυτά είναι αδιάφορα για τους ακροδεξιούς. Ξαφνικά ο πένης, ο δυστυχής έγινε εχθρός τους.\nΓι΄αυτό ουδεμία ανοχή και προπαντός συμπαράσταση και συμπόνοια σε τέτοιους επιλήσμονες και “υβριστές”. “΄Οπως έστρωσαν ας, κοιμηθούν”. Δε συμπόνεσαν τον “ξένο”, τον πεινασμένο, τον εξαθλιωμένο μετανάστη-φυγάδα.\nΔε θα τους συμπονέσουμε. Ας δρέψουν τους καρπούς της απολίτικης, εγωιστικής και άσπλαχνης αφροσύνης τους. ΄Αξιος ο μισθός τους!\n3. Ο Ντε Νίρο τα βάζει με τον Τραμπ για την πολιτική του στον πολιτισμό\nΈτσι, συνεχίζοντας δεν μπόρεσε να μην αφήσει αιχμές κατά του Τραμπ και την αναφορά που είχε κάνει ο τότε υποψήφιος για την προεδρία στην Μέριλ Στριπ, σημειώνοντας πως «με το να βρίσκεστε εδώ απόψε, υποστηρίζετε τις τέχνες για όλους.\nΥποστηρίζετε τα αστεία του Τσάρλι Τσάπλιν, το μεγάλο έργο του Μάρτιν Σκορσέζε, του Μπάρι Λέβινσον, τις κωμωδίες του Ρόμπερτ Ντε Νίρο, τις “υπερτιμημένες” ερμηνείες της Μέριλ Στριπ, το γούστο σας και τις ανάγκες σας».\nΜην τρελαθούμε κιόλας. Μη μας πουν και οι αστέρες του Χόλυγουντ πως παράγουν…πολιτισμό με τις οκάδες σκουπιδοταινίες με τις οποίες δια-τρέφουν τους σκουπιδοφάγους-πελάτες τους. “Αίμα και σπέρμα” είναι κι εδώ, η συνταγή για μια… “καλή” ταινία. Αλλά και η νοσηρότητα, η διαστροφή και όλος ο συναφής οχετός στα οποία ειδικεύονται οι σεναριογράφοι και οι σκηνοθέτες και μας τα πλασάρουν ως τέχνη κάποιοι σαν τον Ρόμπερτ Ντενίρο, θα ήταν καλύτερα να μας τα… στερούσαν. Ο κόσμος θα γινόταν σίγουρα καλύτερος χωρίς τέτοιου είδους “τέχνη”.\nΕλάχιστες από τις ταινίες όλων αυτών των επώνυμων Χολυγουντιανών “δημιουργών, δεν είναι για πέταμα. Πάρτε για παράδειγμα τους διάσημους Αμερινούς σκηνοθέτες Κόπολα, Σκορσέζε, Ταραντίνο .Κι αν δεν έχουν γεμίσει την υφήλιο με την “κόπρο του Αυγεία”!\nΚαι φυσικά, είναι λίαν επικίνδυνα, ειδικά για το νέο άνθρωπο , τα μηνύματα που επιδιώκουν να περάσουν στον κόσμο, αφού διδάσκουν την απολίτικη στάση του ατόμου, την αδιαφορία, την αποστασιοποίηση από τα κοινά προβλήματα. Αλλά κυρίως το έγκλημα, την ασύστολη αιματοχυσία τον καταναλωτισμό, την κατάκτηση του “αμερικάνικου ονείρου”, την κομπίνα, την παλιανθρωπιά.\nΚαι φυσικά , κυρίαρχος στα … αριστουργήματά τους , ο άκρατος σεξισμός. Μια ταινία που δεν έχει “μπούτι, γυμνό, κρεβάτωμα”, δεν πρόκειται να έχει και τύχη εμπορική. Θάμπωσαν πια οι οθόνες μας από τα ποτάμια… σπέρματος των εραστών που βγαίνουν σήμερα και διαμαρτύρονται, γιατί δεν του βοηθά ο Τραμπ να παράγουν…πολιτισμό. Τί θράσος!\n4. Σεισμός στη Γαλλία: Ο ηγέτης του Σοσιαλιστικού Κόμματος Μπενουά Αμόν θα κάνει δικό του κίνημα\nΚαλεσμένος στο ραδιόφωνο France inter, ο μεγάλος χαμένος της προεδρικής εκλογής, Μπενουά Αμόν, δήλωσε το πρωί της Τετάρτης ότι θα ιδρύσει το δικό του κίνημα μετά τις βουλευτικές εκλογές.\n«Θέλω να ξαναχτίσω μια επινοητική αριστερά η οποία θα ξεπεράσει τις πολιτικές ταμπέλες», είπε. Ο Αμόν δεν πρόσθεσε περισσότερα στην δήλωσή του, αρκέστηκε να πει ότι θα ιδρύσει το κίνημά του την 1η Ιουλίου, ώστε να συνεχίσει να υπερασπίζεται τις ιδέες που είχε ως υποψήφιος πρόεδρος, αλλά δεν διευκρίνισε αν θα εγκαταλείψει το Σοσιαλιστικό κόμμα, αν θα είναι υποψήφιος και με ποιό κόμμα στις εκλογές.\nΗ δήλωσή του, πάντως, είναι μήνυμα ότι το γαλλικό Σοσιαλιστικό κόμμα βαδίζει προς διάσπαση μετά ή και πριν τις βουλευτικές εκλογές.\nΗ δήλωση του Μπενουά Αμόν άνοιξε την όρεξη στον νεοκομμουνιστή Ζαν Λυκ Μελανσόν. Μιλώντας στο ραδιόφωνο, ο ηγέτης του κινήματος «Ανυπότακτη Γαλλία» κάλεσε τον Μπενουά Αμόν να συνασπιστούν:\n«Αν ο κύριος Αμόν θέλει να συμμαχήσει μαζί μου, δεν έχει παρά να εγκαταλείψει το Σοσιαλιστικό κόμμα», δήλωσε και πρόσθεσε ότι αν αυτό συμβεί θα τον συναντήσει αμέσως.\n«Και γιατί να μην εγκαταλείψει το Σοσιαλιστικό κόμμα αμέσως; Είναι χάσιμο χρόνου το κίνημα», έγραψε στο Twitter, από την πλευρά του, ο εκπρόσωπος τύπου του Μελανσόν.\nΚομματικές καρικατούρες της Αριστεράς αμφότεροι. Αμόν και Μελανσόν. Καραγκιόζηδες της πολτικής. Θα σώσουν τον κόσμο, λέει, με τα κινήματα της πολυθρόνας ο ένας και ο άλλος με το νεοσοβιετισμό, που μόνο νεοκομμουνισμός δεν είναι.\nΑς τους πολεμήσουμε. Είναι το ίδιο αισχροί άπαντες οι κομματικοί. Στυλοβάτες τους συστήματος.\nΔικός μας στόχος να γκρεμίσουμε αυτό το “πολιτικό” κατεστημένο. Με νέα κινήματα, με άλλες ιδεολογίες.\nΑλλά, “καινούριο κρασί δεν μπαίνει σε παλιό ασκί”. Γι΄αυτό, αναζητάμε νέους δρόμους, να κάνουμε καινούρια αρχή. Και πρωτίστως οι αξίες μας να είναι ανθρωποκεντρικές.\nΟύτε Δεξιά ούτε αριστερά. Ευθεία!\n5. Μεγαλείο ψυχής από τον Υπάτιο Πατμάνογλου -Επισκέφτηκε την Ασπασία για να της δώσει κουράγιο\nO Υπάτιος Πατμάνογλου, μετά τον χαμό των δικών του ανθρώπων και παρά τον δικό του Γολγοθά, επισκέπτεται συχνά οικογένειες που έχουν πληγεί από τροχαίο, στέκεται δίπλα τους και τους δίνει κουράγιο.\nΑυτή τη φορά επισκέφτηκε στο κέντρο αποκατάστασης στη Λάρισα την Ασπασία, την κοπέλα που είχε πυροβολήσει ο ίδιος της ο πατέρας, για να τη δει, να της δώσει δύναμη για ζωή.\nΟ Υπάτιος αντλεί δύναμη από τον πνευματικό του, για τον οποίο είχε μιλήσει ανοιχτά και μετά το τραγικό τροχαίο στο οποίο έχασε τη γυναίκα και το παιδί του.\nΚάθισε αρκετή ώρα στο δωμάτιο της Ασπασίας και μοιράστηκε μαζί με τη μητέρα της τις συμβουλές και τα λόγια του πνευματικού, δίνοντας και στις δυο γυναίκες θάρρος και ελπίδα.\nΗ μητέρα της Ασπασίας, Σπυριδούλα, έβγαλε μία φωτογραφία με τον Υπάτιο και την κόρη της και την ανέβασε στο facebook σημειώνοντας «Απλά υποκλίνεσαι στο μεγαλείο της ψυχής του. Σε ευχαριστώ πολύ φίλε μου».\nΟ Υπάτιος Πατμάνογλου συγκίνησε με την τραγική ιστορία του το πανελλήνιο, όταν το τριήμερο της Καθαράς Δευτέρας σταμάτησε στο 83ο χιλιόμετρο της Εθνικής Οδού Αθηνών-Λαμίας προκειμένου να πάει τουαλέτα. Τότε ήταν που το αυτοκίνητο που οδηγούσε ο Γιώργος Βακάκης, καρφώθηκε με ιλιγγιώδη ταχύτητα πάνω στο δικό του όπου βρίσκονταν η γυναίκα και ο γιος του με αποτέλεσμα τα δυο οχήματα να εκραγούν και τέσσερις άνθρωποι να χάσουν την ζωή τους.\nΗ Ασπασία πυροβολήθηκε δύο φορές εξ επαφής από τον ίδιο της τον πατέρα, ο οποίος θέλησε να εκδικηθεί με αυτόν τον τρόπο, τη μητέρα της και εν διαστάσει σύζυγό του, τον Αύγουστο του 2013 στο Άργος.\nΟ Υπάτιος, αν άφηνε αυτές τις θρησκευτικές ανοησίες και τις…κακές παρέες με τους πνευματικούς, θα ήταν παράδειγμα προς μίμηση. ΄Οπως, επίσης, και αν δεν ξεστόμιζε εκείνες τις…μεγαλόψυχες ατάκες για τους δολοφόνους της ταχύτητας, όπως έκανε, χορηγώντας άφεση στον άφρονα, εγκληματία νεαρό που του σκότωσε παιδί και γυναίκα.\nΑντί να μιλήσει αυστηρά, να αποτρέψει και άλλους αλητήριους που ταϊζουν με την αφροσύνη τους το “Λεβιάθαν” της ασφάλτου, έλεγε, μετά το μέγα έγκλημα, πως…δεν έφταιγε το παιδί! Κι αυτός το ίδιο θα έκανε ,αν ήταν νέος και είχε γρήγορο αμάξι! Τέτοια παλαβά έλεγε τότε, ο, κατά τα άλλα, όντως τραγικός πατέρας και σύζυγος .\nΠάντως, πάλι καλά που υπάρχει και ο Υπάτιος, για να θυμόμαστε την Ασπασία. Τραγική φιγούρα αυτό το κορίτσι. ΄Ομως, η διεφθαρμένη και ρατσιστική βιομηχανία παραπληροφόρησης, φυλλάδες και βοθροκάναλα, συχνά -πυκνά γράφουν και μιλούν για το άλλο θύμα , την επίσης τραγική Μυρτώ, που άφησε φυτό ο Πακιστανός στην Πάρο. Για την Ασπασία, όμως, που την έκανε κι αυτή φυτό ο ίδιος ο γονιός της, τσιμουδιά οι αισχροί ρατσιστές .\nΒλέπετε ο Πακιστανός είναι… Πακιστανός και ο ΄Ελληνας …΄Ελληνας ακόμα και στο έγκλημα. Τί ΄Υβρις!


Μουντιάλ: Το να βλέπεις ποδόσφαιρο κάνει καλό στην ψυχική υγεία! - BORO από την ΑΝΝΑ ΔΡΟΥΖΑ - boro.gr\nΑρχική / Ψυχολογία / Αυτογνωσία / Μουντιάλ: Το να βλέπεις ποδόσφαιρο κάνει καλό στην ψυχική υγεία!\nΜουντιάλ: Το να βλέπεις ποδόσφαιρο κάνει καλό στην ψυχική υγεία!\nΙούνιος 13, 2014 Αυτογνωσία\nΟι φίλαθλοι πηγαίνουν στο γήπεδο για να παρακολουθήσουν έναν αγώνα της ομάδας τους, ακόμη και όταν ξέρουν ότι δεν πρόκειται να νικήσουν. Ο λόγος; Για να υποστηρίξουν τους παίκτες και να εκτονωθούν οι ίδιοι.\nΣύμφωνα με τον δόκτορα Edward Hirt, καθηγητή Ψυχολογίας στο Πανεπιστήμιο της Ιντιάνα, τα αθλήματα προσφέρουν διέξοδο για την ανθρώπινη ανάγκη του να ανήκει κανείς σε μια ομάδα (όχι μόνο αθλητική αλλά και κοινωνική). Οι φίλαθλοι πηγαίνουν μαζί στο γήπεδο, παρακολουθούν αγώνες τηλεοπτικά, τηλεφωνιούνται, ανταλλάσσουν μηνύματα για να γιορτάσουν μια νίκη ή να θρηνήσουν μια ήττα και έχουν πάντα ένα θέμα συζήτησης που τους ενώνει.\nΟ δόκτωρ Hirt μελέτησε φίλαθλους και βρήκε ότι αυτοί που υποστήριζαν μια συγκεκριμένη ομάδα ένιωθαν καλύτερα για τις ατομικές τους ικανότητες και το σεξαπίλ τους έπειτα από νίκη της ομάδας τους. Επειτα από ήττα οι οπαδοί ήταν πιο απαισιόδοξοι σχετικά με τις ατομικές τους ικανότητες στο να σουτάρουν, να λύσουν γρίφους ή να βγουν ραντεβού. Σύμφωνα με τον δόκτορα Hirt, ο βαθμός στον οποίο ταυτίζονται οι φίλαθλοι με την ομάδα τους προσφέρει μια αίσθηση ταυτότητας και αποτελεί σημαντική διάσταση της αίσθησης του εαυτού τους: όταν η ομάδα τους πάει καλά, οι οπαδοί της αισθάνονται και φέρονται σαν να τα πήγαν και οι ίδιοι καλά.\nH διάθεση έπειτα από έναν αγώνα είναι προβλέψιμη: στη διάρκεια της ευφορίας της νίκης οι φίλαθλοι μοιράζονται τη δόξα, αγκαλιάζονται, πανηγυρίζουν μαζί και αναφέρονται στο παιχνίδι χρησιμοποιώντας τον πρώτο πληθυντικό «νικήσαμε». Οταν η ομάδα τους χάσει, οι οπαδοί εξοστρακίζουν το κακό κατηγορώντας την ομάδα τριτοπρόσωπα ότι «έχασε». H αίσθηση όμως του δεσμού παραμένει, καθώς οι οπαδοί στεναχωριούνται παρέα και διηγούνται μεταξύ τους τις αναμνήσεις τους από σημαντικά παιχνίδια. Οσοι από αυτούς αισθάνονται μια δυνατή σύνδεση με την ομάδα τους συνήθως θυμώνουν, εκνευρίζονται ή στεναχωριούνται ιδιαιτέρως όταν χάσουν.\nΟταν η ορμητικότητα οδηγεί στη βία\nΟι αφοσιωμένοι οπαδοί είναι περήφανοι για την πίστη στην ομάδα τους, αλλά κάποιες φορές το ομαδικό πνεύμα μπορεί να έχει αρνητικές συνέπειες. Οταν κανείς είναι υπερενθουσιώδης για την ομάδα του αλλά κάτι πάει στραβά και νικήσουν οι αντίπαλοι, τότε εύκολα δημιουργούνται βίαια επεισόδια. Οι περισσότεροι οπαδοί έχουν υγιή στάση απέναντι στη νίκη και στην ήττα και μόνο μια μειονότητα θεωρεί ότι η παρακολούθηση του παιχνιδιού δεν είναι αρκετή. Σύμφωνα με τον δόκτορα Hirt, θα ωφελούσε πράγματι μερικούς οπαδούς να αποστασιοποιηθούν και να δουν ότι πρόκειται απλώς για ένα παιχνίδι. Εύκολα τα αθλήματα μπορεί να γίνουν εμπόδιο στις διαπροσωπικές σχέσεις ή να γίνουν αφορμή για βίαια ξεσπάσματα από την πλευρά μερικών οπαδών.\nΟ παράγοντας τεστοστερόνη\nΟι φανατικοί ποδοσφαιρόφιλοι επίσης αισθάνονται – σε φυσιολογικό επίπεδο – τη συγκίνηση της νίκης και την αγωνία της ήττας, κάτι το οποίο φαίνεται στα ανεβασμένα επίπεδα τεστοστερόνης τους, σύμφωνα με τους ερευνητές του Πανεπιστημίου της Τζόρτζια. Προηγούμενες έρευνες έδειξαν ότι η τεστοστερόνη των αθλητών αυξάνεται κατά τη διάρκεια του αγώνα, αλλά φαίνεται ότι και οι φίλαθλοι αντεπεξέρχονται με ανάλογο τρόπο στην εμπειρία αυτή, σύμφωνα με τους δόκτορες Dabbs, Fielden και Lutter. H τεστοστερόνη και η αίσθηση της δύναμης που σχετίζεται με αυτή αυξάνονται καθώς οι φίλαθλοι πανηγυρίζουν μια νίκη και μειώνονται όταν η ομάδα τους χάνει. Συγκεκριμένα, σε δείγμα βραζιλιάνων ποδοσφαιρόφιλων αυξήθηκε η τεστοστερόνη κατά 27,6% όταν νίκησαν την ιταλική αντίπαλό τους, ενώ στους ηττημένους ιταλούς φίλαθλους η τεστοστερόνη μειώθηκε κατά 26,7%. Σύμφωνα με τους ερευνητές, η αύξηση της τεστοστερόνης μπορεί να είναι εν μέρει υπεύθυνη και για τις χουλιγκανικές συμπεριφορές έπειτα από αθλητικά γεγονότα. Αύξηση τεστοστερόνης δεν συμβαίνει στον καθένα, υπογραμμίζουν οι ερευνητές, αλλά μόνο στους φανατικούς οπαδούς.\nΟ Nick Hornby, φανατικός ποδοσφαιρόφιλος και αρσεναλκοολικός ο ίδιος, στο βιβλίο του «Fever Pitch» κάνει μια ψυχολογική ανατομία του φανατικού ποδοσφαιρόφιλου. H κεντρική ιδέα; Το να είναι κανείς φανατικός οπαδός μιας ποδοσφαιρικής ομάδας αποτελεί μαζοχιστική τάση! Πώς αλλιώς εξηγείται ότι ο φανατικός οπαδός υποφέρει στη διάρκεια του αγώνα, φοβάται την ήττα και αυτό τον απογοητεύει και τον θυμώνει; Για τους περισσότερους φανατικούς του ποδοσφαίρου, όσο ενθουσιάζονται με την παρακολούθηση ενός αγώνα άλλο τόσο σιχαίνονται την ιδέα των αρνητικών συναισθημάτων και της αγωνίας που αυτό συνεπάγεται.\nΕπιτυχημένη αθλητική ομάδα ως αντίδοτο για την αστυφιλία\nΣτις αρχές της δεκαετίας του 1960 αμερικανός ψυχολόγος κατέγραψε την περίπτωση ατόμου που μετακόμισε από μια μικρή πόλη στο Λος Αντζελες, χάνοντας όλα τα σημεία αναφοράς του και νιώθοντας άγνωστος και μόνος στη μεγαλούπολη. Οταν το άτομο αυτό έγινε οπαδός της ομάδας των Dodgers του Λος Αντζελες, τότε άρχισε να προσαρμόζεται στην πόλη και να βρίσκει σημεία αναφοράς, διευθετώντας έτσι την εσωτερική αίσθηση χάους. Το σύστημα των λεωφόρων άρχισε να έχει νόημα καθώς οδηγούσε προς και από το στάδιο των Dodgers και, καθώς οι επιδόσεις της ομάδας του βελτιωνόταν, η ψυχική του κατάσταση επίσης καλυτέρευε. Το άτομο αυτό, μέσω της ταύτισής του με την τοπική ομάδα, μπόρεσε να προσαρμοστεί στη νέα πόλη και να συνεχίσει τη ζωή του χωρίς ιδιαίτερα προβλήματα.\n(Λίστα που δημιουργήθηκε από τους φοιτητές του μαθήματος «H κοινωνική ψυχολογία των οπαδών του αθλητισμού», στο Πανεπιστήμιο του Μισούρι).\n* Να πηγαίνει σε παιχνίδια εκτός έδρας.\n* Να έχει γνώση.\n* Να σέβεται τους άλλους φανατικούς οπαδούς, άσχετα από την ομάδα τους.\n* Να μην ανέχεται τον χουλιγκανισμό και τη βία στα γήπεδα.\n* Να ταυτίζεται με την ομάδα και μετά από ήττα.\n* Να γιορτάζει τη νίκη της ομάδας χωρίς να καταστρέφει.\n* Να είναι μέσα στα όρια της ευπρέπειας στο γήπεδο.\n* Να προσπαθεί να είναι αντικειμενικός.\n* Να είναι λογικός.\n* Να αγοράζει ενθύμια της ομάδας του χωρίς υπερβολές.\n* Να μην αφήνει τα φίλαθλα αισθήματά του να επηρεάζουν άλλα, σημαντικά πράγματα στη ζωή του.\n* Να ξέρει να χάνει.


Αναμνηστική Σειρά Γραμματοσήμων «175 χρόνια από την ίδρυση της Εθνικής Τράπεζας»\n· Η αξία των 0,10€ παρουσιάζει την πλατεία, τότε Λουδοβίκου (σήμερα γνωστή ως Κοτζιά) σε έργο του 1847 του ζωγράφου Johannes Rabe. Στο αριστερό μέρος διακρίνεται η οικία Κυριάκου Δομνάδου, που αγόρασε η τράπεζα το 1845 για να στεγάσει την έδρα της και δίπλα το «Ξενοδοχείον της Αγγλίας», ιδιοκτησίας Φραγκίσκου Φεράλδη, που αγόρασε το 1875 για να επεκταθεί.\n· Στην αξία των 0,05€ παρουσιάζεται η συνένωση των δύο προηγούμενων κτηρίων που έγινε το 1898-1900, σε πρωτότυπο σχέδιο του Γάλλου αρχιτέκτονα Eugène Troump.\n· Στη δε αξία των 2,62€ παρουσιάζεται το Μέγαρο Καρατζά στη σύγχρονη μορφή του (2002), έργο των αρχιτεκτονισσών Ειρήνης Σακελλαρίδου, Μόρφως Παπανικολάου και Μαρίας Πολλάνη, με σύμβουλο τον Ελβετό αρχιτέκτονα Mario Botta.\n· Τέλος, το γραμματόσημο αξίας 0,50€ παρουσιάζει τους τέσσερις πρώτους διοικητές της Εθνικής όπως εικονίζονται στο πρωτότυπο σχέδιο του Γεωργίου Ιακωβίδη, βάσει του οποίου κατασκευάστηκε μετάλλιο για τον εορτασμό των εξήντα χρόνων λειτουργίας της Τράπεζας. Προσαρμογή αυτού του μεταλλίου βρίσκεται ένθετο και σε Ειδικό Αναμνηστικό Φάκελο της Σειράς «175 χρόνια από την ίδρυση της Εθνικής Τράπεζας».\nΚΥΚΛΟΦΟΡΙΑ- ΔΙΑΘΕΣΗ Κυκλοφορούν στις 30 Μαρτίου 2016 και θα διατίθενται από τα Ταχ. Καταστήματα μέχρι 29 Μαρτίου 2018, εκτός αν εξαντληθούν νωρίτερα. Πλήρεις Σειρές θα διατίθενται από τα Ταχ. Καταστήματα και από το Κεντρικό Φιλοτελικό Κατάστημα μέχρι την απόσυρσή τους, εφόσον δεν εξαντληθούν νωρίτερα.\nΗ επίσημη παρουσίαση της Σειράς Γραμματοσήμων «175 χρόνια από την ίδρυση της Εθνικής Τράπεζας»θα γίνει την πρώτη μέρα κυκλοφορίας της και ημέρα της επετείου, Τετάρτη 30 Μαρτίου, από τον Πρόεδρο ΔΣ και Διευθύνοντα Σύμβουλο ΕΛΤΑ κ. Κωστή Μελαχροινό στο πλαίσιο συνέντευξης τύπου που θα παραχωρήσει η Διοίκηση της Εθνικής Τράπεζας στο Μέγαρο Μελά, όπου θα ανακοινωθεί ο προγραμματισμός των επετειακών εκδηλώσεων της τράπεζας.\nΕιδικά για την επέτειο και αποκλειστικά την Τετάρτη 30 Μαρτίου 2016, τα Ελληνικά Ταχυδρομεία λειτουργούν στα Κεντρικά Ταχυδρομικά Καταστήματα 7 πόλεων της χώρας, Ειδικές Αναμνηστικές Σφραγίδες, διαφορετικές για κάθε πόλη, και καλούν τους φίλους του γραμματοσήμου να σφραγίσουν τα φιλοτελικά τους αντικείμενα με το αποτύπωμα των αναμνηστικών σφραγίδων και να δημιουργήσουν έτσι σπάνια συλλεκτικά αντικείμενα, ενθυμήματα της επετείου των 175 χρόνων της Εθνικής Τράπεζας.\nΣυγκεκριμένα, οι Ειδικές Αναμνηστικές Σφραγίδες θα λειτουργούν στα Κεντρικά Ταχυδρομικά Καταστήματα:\nΘεσσαλονίκης-Πατρών-Αλεξανδρούπολης-Ιωαννίνων-Λάρισας-Ηρακλείου και Σύρου.\nΕνώ, για την Αθήνα, οι ενδιαφερόμενοι θα έχουν τη δυνατότητα, όπως πάντα, να σφραγίζουν τα φιλοτελικά τους αντικείμενα, στο Κεντρικό Φιλοτελικό Κατάστημα, Λυκούργου 5 & Απελλού.\nΜαζί με τα γραμματόσημα της Σειράς κυκλοφορούν επίσης:\n5. ΣΕΤ 4 ΦΥΛΛΑΡΑΚΙΩΝ ( 10.000 σετ αριθμημένα)\n6. ΕΙΔΙΚΟΙ ΑΝΑΜΝΗΣΤΙΚΟΙ ΦΑΚΕΛΟΙ ΜΕ ΜΕΤΑΛΛΙΟ (4.000 τεμ.)


Το ματς της χρονιάς για τον Εργοτέλη - Newshub.gr\n16 Μαΐου 2021 - 08:43\nΜε την πέμπτη αγωνιστική συνεχίζονται τα συναρπαστικά play off της Super League 2 όπου τέσσερις ομάδες διεκδικούν τις δύο πρώτες θέσεις της κατάταξης. Θυμίζουμε ως ο πρώτος προβιβάζεται στη Super League ενώ ο δεύτερος θα δώσει μπαράζ με τον προτελευταίο της Super League (Παναιτωλικό).\nΣτο παιχνίδι της πρόκρισης είναι και ο Εργοτέλης που έχει τρελάνει κόσμο στα play off. Οι Ηρακλειώτες δοκιμάζονται σήμερα στην έδρα της πρωτοπόρου Ξάνθης (2.45, ΕΡΤ3) και θέλουν τη νίκη για να αυξήσουν τις ελπίδες τους.\nΟ Γιάννης Ταουσιάνης δεν αντιμετωπίζει κανένα πρόβλημα όσον αφορά τους διαθέσιμους ποδοσφαιριστές με την αποστολή που επέλεξε να έχει ως εξής: Κατσιμήτρος, Τζελέπης, Κατσούρι, Ντουμάνης, Μαζουλουξής, Μπάτζιος, Σαρρής, Κόλα, Neral, Σερβιλάκης, Ποζατζίδης, Πέϊος, Μπουρσέλης, Μπουτσάκης, Appi, Τσέλιος, Κωστανάσιος, Μανουσάκης, Conraad, Πατρινός, Κοκκίνης, Kwateng.\nΔείτε την παρουσίαση των τριών σημερινών αγώνων των play off, που ξεκινούν όλοι στις 2.45, από τη διοργανώτρια αρχή:\nΗ Ξάνθη πέρασε για πρώτη φορά πρώτη στη βαθμολογία, αλλά η θέση ισχύος αυξάνει την πίεση. Η Ξάνθη είναι αήττητη για 15 παιχνίδια, ωστόσο το ζητούμενο είναι η νίκη, ώστε να πάει στην τελευταία αγωνιστική σε ένα τελικό, αφού την επισκέπτεται ο Λεβαδειακός\nΥποδέχεται τον Εργοτέλη, μια ομάδα που έχει δείξει ικανή για όλα και έχοντας να επισκεφθεί την Ξάνθη και τη Νεάπολη, ελπίζει ακόμα να κάνει την επικότερη βαθμολογική ανατροπή. Απέναντι στο αήττητο της Ξάνθης ο Εργοτέλης έχει να αντιπαρατάξει τρεις σερί νίκες στα Playoffs και επτά αγώνες χωρίς ήττα. Στην κανονική διάρκεια του πρωταθλήματος Ξάνθη και Εργοτέλης κέρδισαν το παιχνίδι της έδρα τους η κάθε ομάδα.\nΟ δεύτερος Λεβαδειακός με νέο προπονητή το Σωκράτη Οφρυδόπουλο, που αντικατέστησε τον Τζιουζέπε Σανίνο, υποδέχεται την ΠΑΕ Χανιά. Μια ομάδα που μπορεί να μην ελπίζει πλέον βαθμολογικά για τις δύο πρώτες θέσεις ωστόσο είναι η ομάδα που σε διάστημα μικρότερο του ενός μήνα πήρε ισοπαλία σε Νεάπολη και Ξάνθη, ενώ νίκησε τον Ιωνικό στην έδρα της. Γυρίζοντας στην αρχή του πρωταθλήματος, η ΠΑΕ Χανιά έφυγε ισόπαλη από τη Λιβαδειά και την Ξάνθη στην κανονική διάρκεια. Δεν έχει ηττηθεί δηλαδή εκτός έδρας από τους τρεις πρωτοπόρους, παίρνοντας τέσσερις ισοπαλίες.Ο Λεβαδειακός χρειάζεται μόνο τη νίκη για να παραμείνει ο έλεγχος της κατάστασης στα χέρια του. Ακόμα και αν μείνει ένα βαθμό πίσω από την Ξάνθη, θα πάει εκεί στην τελευταία αγωνιστική για νίκη άνοδο.\nΟ Ιωνικός πέρασε πολύ δύσκολες στιγμές στα Playoffs. Η διαφορά των οκτώ βαθμών από την Ξάνθη και τον Λεβαδειακό, όταν στις 17 Απριλίου νικούσε μέσα στη Λιβαδειά, είχε εκτιμηθεί σαν διαφορά ασφαλείας, αλλά μετά από τέσσερα παιχνίδια, ο Ιωνικός βρέθηκε τρίτος. Τελείωσε την κανονική διάρκεια με ισοπαλία με την ΠΑΕ Χανιά, ενώ έχασε και τα τρία παιχνίδια στα Playoffs. Παίζει τώρα στη Ρόδο με το Διαγόρα, όπου θέλει τη νίκη ώστε να μείνει ζωντανός στο κυνήγι για μια από τις δύο πρώτες θέσεις. Και ξέρει ότι με δύο νίκες θα είναι στη χειρότερη περίπτωση δεύτερος. Όπως ο Ιωνικός, έτσι και ο Διαγόρας έχει τρεις ήττες στα Playoffs, ωστόσο αυτός δεν είχε από την αρχή βαθμολογικές βλέψεις.\nΣτην κανονική διάρκεια οι δύο ομάδες έφεραν 1-1 στη Ρόδο, ενώ ο Ιωνικός έχει να νικήσει στη Ρόδο το Διαγόρα από 2012, σε αγώνα του Περιφερειακού πρωταθλήματος τότε.\n1. ΞΑΝΘΗ 48\n2 ΛΕΒΑΔΕΙΑΚΟΣ 47\n3 ΙΩΝΙΚΟΣ 47\n4 ΕΡΓΟΤΕΛΗΣ 45\n5 ΧΑΝΙΑ 39\n6 ΔΙΑΓΟΡΑΣ 30


Πως επιχείρησαν να μας γαζώσουν οι ποινικοί του Φουρθιωτη – Οι καταθέσεις των αστυνομικών της ΔΙ.ΑΣ. - Soknews\nΠως επιχείρησαν να μας γαζώσουν οι ποινικοί του Φουρθιωτη – Οι καταθέσεις των αστυνομικών της ΔΙ.ΑΣ.\nby Αννα Μακρή 30 Απριλίου, 2021, 12:56 πμ\nΤο dikastikoreportaz.gr αποκαλύπτει:Τις καταθέσεις των Αστυνομικών που δέχτηκαν πυροβολισμούς με Καλάσνικοφ στη Νέα ΕρυθραίαΤην άγρια καταδίωξη και το “δέσιμο” των δραστών μέσα από φωτογραφίες και ντοκουμένταΤις επικοινωνίες με το Μένιο Φουρθιώτη\nΔιαβάστε όλο το αποκαλυπτικό ρεπορτάζ στο dikastikoreportaz.gr\nΜένιος Φουρθιώτης: Τι αποκάλυψαν οι αστυνομικοί φρουροί του στις καταθέσεις τους\nPrevious article Ανέκδοτο: Το λυχνάρι …! Τρελό γέλιο\nNext article Covid-19: Ο ΕΜΑ εξετάζει την πιθανότητα να προτείνει το φάρμακο Olumiant για ασθενείς που νοσηλεύονται και χρειάζονται οξυγόνο\nΑνέκδοτο: Το λυχνάρι …! Τρελό γέλιο\nCovid-19: Ο ΕΜΑ εξετάζει την πιθανότητα να προτείνει το φάρμακο Olumiant για ασθενείς που νοσηλεύονται και χρειάζονται οξυγόνο


iPad mini, Κρατάει στα χέρια του ένα mockup και το συγκρίνει με το iPad | Techblog.gr\niPad mini, Κρατάει στα χέρια του ένα mockup και το συγκρίνει με το iPad\nΠέμπτη, 20/09/2012 · Κώστας Βλαχάκης Apple iPad iPad mini\nΤον Οκτώβριο αναμένεται να ανακοινωθεί το iPad mini ένα μοντέλο που εδώ και δύο χρόνια συζητάμε αλλά τίποτα δεν έχει συζητηθεί επίσημα. Ιστοσελίδα από την Κίνα εμφανίζει σε video ένα mockup της συσκευής και το “συγκρίνει” σε μέγεθος με το μεγάλο iPad. Κανείς δεν μπορεί να είναι σίγουρος για το αν το mockup είναι αληθινό και αν έτσι θα είναι πραγματικά το iPad mini (αν ποτέ ανακοινωθεί), όμως και με το iPhone 5 έτσι δεν είχε γίνει και τελικά ήταν το ίδιο;\nΚατα τη γνώμη μου δεν ειναι χρήσιμη μια τέτοια συσκευη, θεωρώ πως δεν υπάρχει κενό που χρειάζεται να καλυφθεί ανάμεσα σε iphone και iPad. Ετσι κι αλλιώς θα χρειάζεται να την κουβαλάς μαζι σου, όπως και to iPad συν τ´οτι τώρα μεγάλωσε κι η οθόνη του iphone έστω και λίγο. Είμαι χρήστης iPad και γνώμη μου πάντα δεν θα εξυπηρετούσε ιδιαίτερα αυτη η συσκευη, μου μοιάζει λίγο άχρηστη..\nΑν ηταν 5 ιντσες και επερνε και τηλεφωνο θα τα σπαγε.


Σε απόγνωση οι έμποροι με τα «ραβασάκια» για τις οφειλές στον ΟΑΕΕ και την πτώση του τζίρου – viotianet.gr\nin Λιβαδειά, Οικονομία 1 Αυγούστου 2013\nΜείωση της τάξης του 2,6% σημείωσε τον Μάιο 2013 σε σύγκριση με τον αντίστοιχο περσινό μήνα ο δείκτης κύκλου εργασιών (σε τρέχουσες τιμές) στο λιανικό εμπόριο της χώρας με τα καύσιμα σύμφωνα με τα στοιχεία της Ελληνικής Στατιστικής Αρχής.\nΜειωμένη όμως σε σχέση με πέρσι είναι και η κίνηση στην αγορά την περίοδο των εκπτώσεων γεγονός που προβληματίζει ιδιαίτερα τους εμπόρους. «Θαύματα» βέβαια δεν περίμενε κανείς, αρκετοί όμως περίμεναν να πάρουν μια «ανάσα» χωρίς ωστόσο μέχρι σήμερα να έχει αλλάξει τάσεις το καταναλωτικό κοινό.\nΣτη Λιβαδειά η πτώση μέχρι στιγμής όπως επισημαίνει ο πρόεδρος του Εμπορικού Συλλόγου και μέλος του Δ.Σ. της Εθνικής Συνομοσπονδίας Ελληνικού Εμπορίου Κώστας Παπασπύρου η πτώση που σημειώνεται σε ορισμένα είδη αγγίζει ακόμα και το 50%.\n«Η ποιότητα των εμπορευμάτων μας είναι από τις καλύτερες όπως και οι τιμές αφού οι εκπτώσεις πλέον σε κάποιες περιπτώσεις ξεπερνάνε ακόμα και το 70%, όμως ο κόσμος δεν έχει χρήματα, κοιτάνε τις βιτρίνες και φεύγουν, οι καταναλωτές έχουν περιορίσει ακόμα και απολύτως απαραίτητα. Η πολιτική της κυβέρνησης όχι μόνο δεν αφήνει τα περιθώρια να κινηθεί η αγορά αλλά έχει οδηγήσει σε αδιέξοδα», σημείωσε ο κ. Παπασπύρου.\nΚαι τα προβλήματα δεν σταματούν εδώ, σε αυτή τη κατάσταση που έχει διαμορφωθεί με την συνεχή συρρίκνωση των εισοδημάτων και την φορολογική τακτική όπως σημειώνει ο Κ. Παπασπύρου και με την ιδιότητα του προέδρου της Επιτροπής Ασφαλιστικού της ΕΣΕΕ ήρθαν να προστεθούν νέα.\n«Πολλοί έμποροι που έχουν οφειλές στον ΟΑΕΕ βρίσκονται σε απόγνωση αφού ήδη άρχισαν να καταφθάνουν τα «ραβασάκια» και όποιος δεν προβεί σε ρύθμιση απειλείται με κατάσχεση των περιουσιακών του στοιχείων», τονίζει ο κ. Παπασπύρου και προσθέτει: «Θα μαζέψουμε τα κλειδιά από τα καταστήματά μας και θα τους τα παραδώσουμε, τα μέτρα που παίρνουν είναι εκτός τόπου και χρόνου, αντί να βοηθάνε και να στηρίζουν την «ραχοκοκαλιά» της οικονομίας, οδηγούν τις επιχειρήσεις στο λουκέτο».\nΣύμφωνα μάλιστα με την ΕΣΕΕ «η τελευταία προσπάθεια για να εξασφαλιστεί μία μέθοδος πληρωμής των οφειλόμενων ασφαλιστικών εισφορών στον ΟΑΕΕ έγινε με το Ν. 4152/2013», όμως η ρύθμιση αυτή «υπό τις ιδιάζουσες οικονομικές συνθήκες δυσπραγίας δεν είναι λειτουργική, αφού έως σήμερα μόνο 3.500 έχουν κάνει χρήση της ρύθμισης» τη στιγμή που το σύνολο των οφειλετών στον ΟΑΕΕ φθάνουν τους 575.434 εκ των οποίων το 66% είναι ενεργοί οφειλέτες.\nΑπό το σύνολο τώρα των 379.844 ενεργών οφειλετών, ένα σημαντικό μέρος αυτών, το οποίο υπολογίζεται σε 80.626 ασφαλισμένους, οφείλουν τις εισφορές μόνο ενός διμήνου.\n«Όπως γίνεται εύκολα αντιληπτό το 1/5 των οφειλετών (21,2%), χρωστάει αμελητέα ποσά, με αποτέλεσμα η ένταξή τους σε μία ρεαλιστική και «εύκολη» ρύθμιση να είναι ευνοϊκή τόσο για τους ίδιους όσο και για το Ταμείο», επισημαίνει η ΕΣΕΕ που ήδη έχει καταθέσει για τις οφειλές στον ΟΑΕΕ και μεταξύ άλλων μιλάει για «κεφαλαιοποίηση» και «πάγωμα» των παλαιών ληξιπρόθεσμων εισφορών.\nPrevious: Παράταση για το Βοήθεια στο Σπίτι\nNext: Υπεγράφη η σύμβαση για το Τρίχινο Γεφύρι στη Λιβαδειά


ΣΤΡΑΤΗΣ ΠΑΡΕΛΗΣ: Μια γυναίκα απριλιάτικη\nΜια γυναίκα απριλιάτικη μια\nγυναίκα έτοιμος να την πιω\nμ’ όλες μου τις αισθήσεις.\nΣτην αφράτη επιδερμίδα της γλυκό\nτο πάθος που κυλάει και οι στίχοι\nτο σάλιο τους αφήνουν πάνω στις θηλές που λόγχες\nαπειλούν του αέρα την τόλμη.\nΣτο σηκωμένο φουστάνι της, ψέμα\nη αλήθεια και η αλήθεια σαν ψέμα\nπου πάνω σ’ όλα κυριάρχησε.\nΚνήμες γυμνές και οι μηροί σαν τορνευτό χυμώδες φρούτο\nπου νοστίμισε στο απώτατο\nΣτα χείλη της παίζω ζάρια και απ’ τα δόντια της ανάμεσα κλέβω\nφιλί φυλαχτό μου και έγνοια!\nΑναρτήθηκε από Stratis Parelis στις 15.4.14\nΕλενα Λ. είπε...\nΤόσο πάθος και έρωτα βγάζουν οι στίχοι σου Στρατή μου!\nΝα είσαι καλά Έλενα να περάσεις καλά τις γιορτές!


Ixtheis - Είναι Πολλά τα Λεφτά\n145 online · 207.700 μέλη\nΑπό τις 2 Ιουνίου κυκλοφορεί στα δισκοπωλεία η πρώτη δουλειά των Ixtheis με τίτλο «Είναι πολλά τα λεφτά» από την Alpha Records...\nΓράφει το μέλος Στέλλα (Pastella)2 άρθρα στο MusicHeaven\nDesign, μουσική, έρευνα, Θεσσαλονίκη, Κάτω Σαξωνία και πάλι Θεσσαλονίκη. Μια γνήσια superhero προσπαθεί να βρει τη χρυσή τομή ανάμεσα στις υποχρεώσεις και τις αγάπες της εν καιρώ κρίσης, έχοντας προίκα ένα ψευδώνυμο που προήλθε από δικό της...\nΤους Ixtheis τους γνωρίσαμε στο MusicHeaven πριν λίγους μήνες, όταν άνοιξαν την συναυλία των Reamonn στη Θεσσαλονίκη στις 16/03/07 και στη εκδήλωση που διοργάνωσε στην Αθήνα το MusicHeaven για αυτούς με support τους "Βραδυνύ Τύπυ» στις 6/05/07. Από τις 2 Ιουνίου κυκλοφορεί στα δισκοπωλεία η πρώτη τους δουλειά με τίτλο «Είναι πολλά τα λεφτά» από την Alpha Records.\nΟι Ixtheis δημιουργήθηκαν το 2006 στη Θεσσαλονίκη από έμπειρους μουσικούς που έφτασαν πλέον να γίνουν μια παρέα με πολύ καλή μεταξύ τους χημεία. Οι δυναμικές τους ζωντανές εμφανίσεις σε συνδυασμό με την πολύ καλή πρώτη δισκογραφική τους δουλειά αποτελούν μια ιδανική ευκαιρία για τα μέλη του συγκροτήματος να πάνε μπροστά και να διακριθούν στο χώρο της μουσικής έχοντας ως εφόδιο ένα στυλ που κάνει πιο ελκυστικό το χώρο της σημερινής ελληνόφωνης ποπ - ροκ σκηνής.\nΤην Τετάρτη 30/05/07 πραγματοποιήθηκε στο Ξυλουργείο του Μύλου στη Θεσσαλονίκη η παρουσίαση αυτής της δουλειάς. Η βραδιά περιλάμβανε ένα απολαυστικότατο δίωρο για τους λάτρεις της ροκ και όχι μόνο, με την μπάντα να τα δίνει όλα και ακόμη περισσότερα στο πολύ θερμό κοινό της βραδιάς αναιρώντας την επωνυμία τους, αφού όπως φάνηκε κάθε άλλο παρά ‘ψαρωμένοι’ είναι.\nΤο πρόγραμμα ξεκίνησε δυνατά με ‘The Wall’ από Pink Floyd και γύρισμα στο ‘One’ των U2, δίνοντας μόνο ένα μικρό δείγμα για το τι έπεται. Ακολούθησαν διασκευές από μεγάλες επιτυχίες της ροκ, με το ρεπερτόριο να περιέχει από Iggy Pop, AC/DC, Patti Smith, μέχρι Reamonn, Garbage, Depeche Mode, κ.α., στολισμένο ανάμεσα από σχεδόν όλα τα κομμάτια του δίσκου τους. Σε αντίθεση ίσως με ότι έχει συμβεί σε παρόμοιες βραδιές άλλων καλλιτεχνών, η συνταγή της ψαρόσουπας έδεσε άψογα και πέτυχε. Το χειροκρότημα και ο ενθουσιασμός του κόσμου έδειξε τι προοπτικές έχει η μπάντα. Η απαίτηση να ακουστούν ξανά και ξανά τραγούδια του δίσκου τους 2 και 3 φορές δεν νομίζω πως αφήνει αμφιβολίες για κάτι διαφορετικό. Το κομμάτια που ξεχώρισαν ήταν ο ‘Ινδιάνικος χορός’, το ‘Δωμάτιο 9’, και φυσικά το κομμάτι αδρεναλίνη ‘Κοιτάς Μακριά’. Στα highlights της βραδιάς και η guest εμφάνιση του Πάνου Βιολιστή από τους «Λουδίας» σε ρόλο ‘κράχτη’ του συστήματος, που ξεσήκωσε τον κόσμο με το κέφι του και τη δίχως άλλο ερμηνεία ψυχής στο κομμάτι 'Κηφήνας'.\nΘα ήταν αδικία αν δεν αφιέρωνα κομμάτι του άρθρου αυτού στην σκηνική παρουσία του συγκροτήματος. Σε μια εποχή που έχει χορτάσει το μάτι μας από θέαμα, εφέ και εικόνα, τα κριτήρια για το εντυπωσιακό έχουν γίνει πια πιο αυστηρά. Φαίνεται όμως ότι για τα μέλη μιας μπάντας που είναι σύνολο επίσημα για σχετικά μικρό χρονικό διάστημα, η ενέργεια και η χάρη πάνω στη σκηνή είναι φυσική τους προέκταση. Πείτε το όπως θέλετε: ταλέντο, show, ποζεριά, ψώνιο. Οι Ixtheis δεν θα περάσουν απαρατήρητοι.\nΗ βραδιά έληξε με χαμόγελα και ευχάριστη διάθεση και παρόλο που αρκετοί από το κοινό παραδέχτηκαν ότι είναι 'κηφήνες κι αυτοί', άξιζε να θυσιάσουν μια ώρα ύπνου για τη συγκεκριμένη παρουσίαση δίσκου. Το συμπέρασμα; Δεν ξέρω αν τελικά ‘είναι πολλά τα λεφτά’, όμως η δέηση που έκαναν οι Ixtheis στον ‘ινδιάνικο χορό’ τους έχει φτάσει στα σωστά αυτιά. Η πενταμελής αυτή παρέα έχει όλα όσα χρειάζεται για να ξεχωρίσει σε αυτό που επέλεξε να κάνει και θα τα καταφέρει γιατί πολύ απλά αγαπά ότι δημιουργεί και πιστεύει σε αυτό που μας λέει. Κοιτά μακριά.\nΤους Ixtheis αποτελούν οι:\nΗ Θεσσαλονίκη αλλάζει και το γιορτάζει!\nΜουσικά Είδη:PopΚαλλιτέχνες:ReamonnDepeche ModeIggy PopPink FloydU2\n#8631 / 18.06.2007, 00:07 / Αναφορά\nΚαλή επιτυχία στα παιδιά κι δίσκος πλατινένιος :)\n#8632 / 18.06.2007, 07:44 / Αναφορά\nΕύχομαι επιτυχία, δημιουργία, αναγνώριση και διάρκεια...\nΚαλό ταξίδι στο CD, με ούριο άνεμο!\n#8633 / 18.06.2007, 10:42 / Αναφορά\nΕίναι εξαιρετική μπάντα! τους είδα στα 5/4 με τους Βραδυνούς Τύπους και ενθουσιάστηκα! Πραγματικά, στη σκηνή τα σπάνε!\nΜπράβο παιδιά κι από μένα κι εύχομαι να κατηφορίσετε νοτιότερα και πάλι και σύντομα!\n#8636 / 18.06.2007, 17:38 / Αναφορά\nΠολύ δυνατό group, με καλό δέσιμο και - όπως δείχνουν - μεγάλη όρεξη για αυτό που κάνουν.


ΔΙΕΥΘΥΝΤΗΣ ΠΡΟΜΗΘΕΙΑΣ ΚΑΙ ΠΩΛΗΣΕΩN – ΔΠΠ/07/2021, ΛΕΥΚΩΣΙΑ – Vacancies on Behalf of Our Clients-KPMG Limited – Kariera.com.cy\nΕκ μέρους πελάτη μας, την Δημόσια Επιχείρηση Φυσικού Αερίου (ΔΕΦΑ), επιθυμούμε να εντοπίσουμε δυναμικό και φιλόδοξο άτομο για την πλήρωση της θέσης του Διευθυντή Προμήθειας και Πωλήσεων (Θέση Πρώτου Διορισμού και Προαγωγής).\nΤην εύρυθμη λειτουργία του Τομέα Προμήθειας και Πωλήσεων Φυσικού Αερίου του Οργανισμού.\nΤην ανάπτυξη των δραστηριοτήτων προμήθειας φυσικού αερίου και της πώλησής του σε εμπορικούς, βιομηχανικούς και άλλους καταναλωτές φυσικού αερίου.\nΤη διαμόρφωση της στρατηγικής του Οργανισμού για θέματα προμήθειας φυσικού αερίου (φυσικού αερίου και υγροποιημένου φυσικού αερίου) και τη διαμόρφωση, ανάπτυξη και διαπραγμάτευση συμβάσεων προμήθειας με προμηθευτές.\nΤη διαμόρφωση της στρατηγικής του Οργανισμού για θέματα εμπορίας φυσικού αερίου (φυσικού αερίου και υγροποιημένου φυσικού αερίου) και τη διαμόρφωση, ανάπτυξη και διαπραγμάτευση συμβάσεων πωλήσεων με αγοραστές.\nΤην επεξεργασία και εφαρμογή προγραμμάτων για ανάπτυξη και προώθηση της κυπριακής αγοράς φυσικού αερίου.\nΤη προώθηση εμπορικών συναλλαγών του Οργανισμού.\n Την διεξαγωγή συναντήσεων με υφιστάμενους ή/και πιθανούς πελάτες, με σκοπό την ανάπτυξη και ενίσχυση της αγοράς φυσικού αερίου και τη διάδοση της ρήσης του.\nΤην ανάλυση της αγοράς φυσικού αερίου, με σκοπό τον καθορισμό των αναγκών και τον συντονισμό των δραστηριοτήτων προμήθειας και πώλησης φυσικού αερίου, για κάλυψη τους.\nΤη διεξαγωγή ερευνών, παρακολούθηση και συνεχή ενημέρωση των εξελίξεων στον τομέα της αρμοδιότητάς του, υποβολή σχετικών μελετών και εισηγήσεων στη Γενική Διεύθυνση.\nΤην έγκριση όρων και προδιαγραφών όλων των διαγωνισμών προμήθειας και πώλησης φυσικού αερίου.\nΤην έγκριση προκηρύξεων προμήθειας, σύμφωνα με τις αποφάσεις του ΔΣ και τις οδηγίες της Γενικής Διεύθυνσης και υπογραφή σχετικών συμβάσεων.\nΤην υποβολή εισηγήσεων προς τη Γενική Διεύθυνση και προς το Διοικητικό Συμβούλιο (ΔΣ) για την εκτέλεση διαγωνισμών και για την υπογραφή συμβάσεων για προμήθειες και έργα άνω του ορίου εξουσιοδότησής του από το ΔΣ.\nΤο συντονισμό με τους υφιστάμενους και τη Γενική Διεύθυνση του Οργανισμού.\nΤην ετοιμασία εκθέσεων προόδου και γενικού προγραμματισμού.\nΤην εκτέλεση οποιωνδήποτε άλλων καθηκόντων, όπως αυτά είναι πιθανό να προκύψουν ή να του ανατεθούν από τη Γενική Διεύθυνση ή/και το ΔΣ.\nΠανεπιστημιακό δίπλωμα ή τίτλος ή ισότιμο προσόν σε ένα τουλάχιστον από τα ακόλουθα θέματα ή συνδυασμό των θεμάτων αυτών: Εμπορικά, Διοίκηση Επιχειρήσεων, Οικονομικά, Κλάδοι Μηχανικής Επιστήμης.\nΔεκαετής τουλάχιστον πείρα στη βιομηχανία πετρελαίου ή/και φυσικού αερίου, από την οποία πενταετής τουλάχιστον πείρα σε εμπορικά θέματα που σχετίζονται με τους τομείς προμήθειας και εμπορίας καυσίμων. Η δεκαετής πείρα να περιλαμβάνει πενταετή τουλάχιστον πείρα σε εποπτικά/διοικητικά καθήκοντα, που να περιλαμβάνουν προγραμματισμό, οργάνωση, καθοδήγηση, συντονισμό και έλεγχο εργασιών.\nΠολύ καλή γνώση της Ελληνικής γλώσσας και της Αγγλικής ή της Γαλλικής ή της Γερμανικής γλώσσας\nΚαλή γνώση του περί Ρύθμισης της Αγοράς Φυσικού Αερίου Νόμου.\nΜεταπτυχιακό δίπλωμα ή τίτλος που αποκτήθηκε μετά από σπουδές διάρκειας ενός τουλάχιστον ακαδημαϊκού έτους σε ένα από τα θέματα που αναφέρονται στην παρ. (1), αποτελεί πλεονέκτημα.\nΟι υποψήφιοι που κατέχουν προσόντα σε κλάδο της Μηχανικής Επιστήμης πρέπει να είναι εγγεγραμμένοι στον οικείο κλάδο Μηχανικής Επιστήμης του Επιστημονικού Τεχνικού Επιμελητηρίου Κύπρου, σύμφωνα με τη σχετική νομοθεσία.\nΔιευθυντική, οργανωτική και διοικητική ικανότητα.\nΥπευθυνότητα και ευθυκρισία.\nΘέση Πρώτου Διορισμού και Προαγωγής\nΕγκεκριμένη Μισθοδοτική Κλίμακα: Α14(ii): €57.077, 59.535, 61.993, 64.451, 66.909, 69.367, 71.825, 74.283, 76.741.\nLooking for a new job in Cyprus? Find out more current vacancies and apply for open positions of Sales, jobs.\nCyprus Posted on 10 hours ago, by PrimeTel PLC


Πώς είναι να ζεις με μία Mercedes-AMG GT R Pro | Topspeed\nSupercar SundayTest DriveUncategorized\n· 01/11/2020 ·7 λεπτά ανάγνωση\nΗ επιτυχημένη πορεία της AMG τα τελευταία χρόνια στη Formula 1, έδωσε στην εταιρεία ένα τεράστιο κομμάτι τεχνογνωσίας και τεχνολογίας, το οποίο στο πέρασμα του χρόνου πέρασε σε όλα τα μοντέλα της AMG. H AMG GT, ήταν πέρα απο αντικαταστάτης της SLS AMG, το πρώτο μοντέλο της AMG που άρχισε να δέχεται τις τεχνολογικές εφαρμογές απο τη Formula 1. Με το πέρασμα των ετών, ήρθαν και οι GTS και GT Roadster, ενώ το 2016 η GT R ήρθε για να χτυπήσει στα ίσα τη GT3. Στο τέλος του 2018 ωστόσο, η AMG έπαιξε άλλο ένα χαρτί, φέρνοντας στην αγορά την GT R Pro. Με αρκετές μικρές παρεμβάσεις σε πολλά σημεία και περιορισμένη σε μόλις 750 αυτοκίνητα, ήταν το κορυφαίο έως τότε track oriented αυτοκίνητο στη γκάμα της AMG.\nΜε αφορμή το γεγονός οτι ένας καλός φίλος είναι κάτοχος μίας, θέλουμε να μάθουμε περισσότερα, απο τη σκοπιά του κατόχου, το πώς είναι να ζεις με τη GT R Pro.\nH GT R Pro, χρησιμοποιεί τον 4λιτρο V8 BiTurbo της AMG, ο οποίος σε αυτή αποδίδει 585 ίππους και 700Nm ροπής, όμοια με αυτό της GT R. Ωστόσο, εκεί τελειώνουν οι ομοιότητες και αρχίζουν οι διαφοροποιήσεις που τη κάνουν να ξεχωρίσει απο την “απλή” GT R. Η GT R Pro φέρει μία πλήρως ρυθμιζόμενη coil-over ανάρτηση, εκτεταμένη χρήση carbon για να μειωθεί περαιτέρω το βάρος, forged ζάντες ελαφρού κράμματος, ανασχεδιασμένο εμπρός προφυλακτήρα με flicks για καλύτερη αεροδυναμική, το νέο fully digital ταμπλό και κεντρική κονσόλα με τα κουμπιά-οθόνες, το νέο σύστημα τηλεμετρίας AMG Track Pace καθώς και σύστημα AMG Driving Dynamics.\nΩστόσο, ας ξεκινήσουμε με τη συζήτηση και θα δούμε αναλυτικά τα υπόλοιπα χαρακτηριστικά της, παρακάτω.\n“Πώς είναι στο δρόμο;”\n“Το αυτοκίνητο είναι αρκετό εύκολο και ευχάριστο σε καθημερινή οδήγηση. Έχει κάθε τεχνολογική ευκολία όπως και τα υπόλοιπα μοντέλα της AMG, συνδυάζοντας τη πρακτικότητα ενός daily driver με τις εντυπωσιακές επιδόσεις ενός super sports car.”\n“Ένα μεγάλο πλεονέκτημα της, είναι η τετραδιεύθυνση η οποία διευκολύνει τη κίνηση σε κάθε περιβάλλον καθώς μειώνει σε μεγάλο βαθμό το κύκλο στροφής, κάνοντάς την ευέλικτη, ακόμη και σε στενούς δρόμους ή στη περίπτωση μίας αναστροφής. Ένα μειονέκτημά της, ωστόσο, είναι το φάρδος της, το οποίο καμιά φορά δυσκολεύει την κίνηση σε κάποια σημεία. Σε γενικές γραμμές ωστόσο, είναι απόλυτα χρηστική και σε κάθε ανάγκη καθημερινής οδήγησης.”\n“Πώς είναι στην πίστα;”\n“Το αυτοκίνητο είναι καθαρά track-focused, γεγονός που αντικατοπτρίζει και ο χρόνος του στο Nurburgring, στα 7:04, Σε μία πιο αργή πίστα όπως οι Σέρρες, το αυτοκίνητο είναι απλά οκέι. Έχει πάρα πολύ καλή αίσθηση και άρτια μεταφορά βάρους, το οποίο της δίνει μεγάλη σταθερότητα και σιγουριά στη πίστα. Ωστόσο, είναι ένα αυτοκίνητο το οποίο μπορεί να αναδείξει καλύτερα τις δυνατότητες του σε μία πίστα όπως το Nurburgring ή το Spa.\nΕίναι αυτοκίνητο το οποίο σε κάθε trackday ήταν απροβλημάτιστο και έχει επάρκεια τόσο σε φρένα, όσο και σε ψύξη, όσο σκληρά και αν το οδηγήσεις. Είναι πραγματικό eye-catcher τόσο στα pits όσο και μέσα στην πίστα και, συνολικά, είναι ένα αυτοκίνητο το οποίο υποστηρίζει απόλυτα τόσο το όνομα του, όσο και τη φιλοσοφία που ισχυρίζεται η Mercedes οτι έχει.”\n“Πώς είναι σε ταξίδι και στην Autobahn;”\n“Σε ένα ταξίδι, είναι απόλυτα πρακτική, με χώρο για όλα τα πράγματα που θα χρειαστούν οι δύο επιβάτες της. Λόγω του track-oriented χαρακτήρα της, είναι λίγο σκληρή, αλλά αυτό είναι κάτι αναμενόμενο απο ένα αυτοκίνητο του οποίου ο κύριος λόγος ύπαρξης είναι η οδήγηση σε πίστα και οχι τόσο ένας GT χαρακτήρας. Για ταξίδια, η καλύτερη επιλογή θα ήταν μία εκ’ των “απλών” εκδόσεων.\nΣτην Autobahn, η αεροδυναμική του το κάνει πάρα πολύ σταθερό και εμπνέει απόλυτη σιγουριά και εμπιστοσύνη στον οδηγό, να την πιέσει αρκετά και να την οδηγήσει πάρα πολύ γρήγορα.”\n“Τι θα άλλαζες στο αυτοκίνητο;”\n“Η αλήθεια είναι το αυτοκίνητο για τα δεδομένα του είναι σχεδόν τέλειο, δεν χρήζει κάποιας αλλαγής. Το μόνο το οποίο ίσως θα μπορούσε να αλλαχτεί, είναι να έχει κάτι απο τα light-weight εξαρτήματα απο τη Black Series. Μόνο αυτό.”\nΆκρως εντυπωσιακή, αλλά και λειτουργική\nΤο εξωτερικό της GT R Pro, είναι άκρως εντυπωσιακό, ειδικά στο Diamond White Metallic της συγκεκριμένης, αλλά και άκρως λειτουργικό, μιας και οτιδήποτε υπάρχει πάνω του, έχει και κάποια χρήση.\nΚοιτώντας το εμπρός μέρος, η βασική διαφοροποίηση της GT R Pro απο την απλή GT R, είναι τα canards τα οποία βοηθούν στη περαιτέρω ομαλοποίηση της ροής του αέρα απο το εμπρός μέρος, προς το πλάι του αυτοκινήτου. Επιπλέον, το εμπρός splitter της GT R Pro είναι μεγαλύτερο απο αυτό της απλής, βοηθώντας στη περαιτέρω αύξηση του παραγώμενου κάθετου αεροδυναμικού φορτίου στο εμπρός μέρος, πράγμα που της δίνει ακόμα μεγαλύτερη σταθερότητα σε ανοιχτές καμπές, τις οποίες μπορεί ο οδηγός να πάρει ακόμη πιο γρήγορα. Σε πίστες με ανοιχτές στροφές, όπως αυτή του Nurburgring ή του Spa, η GT R Pro έχει αισθητά καλύτερο πάτημα στις γρήγορες στροφές, γεγονός που δίνει μεγαλύτερη σιγουριά στον οδηγό.\nΣτο πλάι, οι πλαϊνοί αεραγωγοί φέρουν την χαρακτηριστική επιγραφή της AMG, “V8 BiTurbo” (για να μη ξεχνάμε και τι έχουμε), με έναν πλαϊνό αεραγωγό να είναι μέρος του σχεδιασμού ψύξης του χώρου του κινητήρα. Τα εμπρός φτερά, φέρουν στο πάνω μέρος τους αεραγωγούς, οι οποίοι και αυτοί βοηθούν στην απομάκρυνση της πίεσης που δημιουργεί ο αέρας που συσωρρεύεται στους θόλους και δημιουργεί άνωση, η οποία λειτουργεί σε αντίθεση με το κάθετο αεροδυναμικό φορτίο, το οποίο είναι και το επιθυμητό.\nΣτο πίσω μέρος της, η GT R Pro, φέρει σε κάθε μεριά χαμηλά στο προφυλακτήρα, 2 κάθετα canards τα οποία και αυτά με τη σειρά τους, βοηθούν στην αεροδυναμική και στη σταθερότητα του πίσω μέρους.\nΗ αεροτομή είναι η ίδια με αυτή της GT R, όπως είναι και ο σχεδιασμός του πίσω διαχύτη με τις 3 απολήξεις της εξάτμισης (μία μεγάλη στο κέντρο και 2 μικρότερες δεξιά και αριστερά).\nΗ καρδιά της GT R Pro\nΚάτω απο το καπό της GT R Pro, υπάρχει ο ξηρού κάρτερ, twin turbo, 4 λίτρων, V8 της AMG, ο οποίος ως γνωστόν, συναρμολογείται απο αρχή μέχρι τέλους απο ένα άτομο. Ο συγκεκριμένος, είναι δημιούργημα μίας κυρίας απο την AMG.\nΠαναγιώτης Καραγιάννης· 08/05/2019\nO κινητήρας της GT R Pro, αποδίδει 585 ίππους και 700Nm ροπής. Η μετάδοση γίνεται στο πίσω άξονα, μέσω τους κιβωτίου διπλού συμπλέκτη, 7 σχέσεων και του διαφορικού περιορισμένης ολίσθησης. Το 0-100 πραγματοποιείται σε 3.6 δευτερόλεπτα, ενώ η τελική ταχύτητα της ανέρχεται στα 318 χιλιόμετρα/ώρα σύμφωνα με την AMG, αν και το αυτοκίνητο σε ανεξάρτητες δοκιμές έχει δείξει χρόνους 0-100 στα 3.4 δευτερόλεπτα και η τελική του είναι περιορισμένη στα 325 χιλιόμετρα/ώρα.\nΟ κινητήρας είναι τοποθετημένος πίσω απο τον εμπρός άξονα, δίνοντας μία front-center διάταξη, γεγονός που της δίνει και τη μεγάλη σταθερότητα της στις στροφές. Το κιβώτιο της είναι τοποθετημένο μπροστά απο το πίσω άξονα, συμβάλοντας και αυτό στο κεντρόβαρο χαρακτήρα της GT R Pro.\nΤο cockpit της GT R Pro\nΠολλές φορές, αναφερόμαστε στον εσωτερικό χώρο του αυτοκινήτου, απλά ως εσωτερικό. Στη περίπτωση της GT R Pro (και φυσικά των υπολοίπων super sports cars, supercars & hypercars), θεωρώ οτι η καλύτερη ονομασία είναι cockpit, μιας και έχει μία άλλη αίγλη μόλις ανοίξεις τη πόρτα.\nΑνοίγωντας τη πόρτα, κάθεσαι σε ένα πολύ βολικό, αλλά ταυτόχρονα “στενό” (υπο την έννοια οτι αγκαλιάζει το σώμα, χωρίς να ενοχλεί όπως για παράδειγμα τα bucket της Lamborghini όπου νομίζει οτι κάθεσαι σε πέτρες) bucket.\nΜπροστά, είναι το νέο τιμόνι που φέρουν όλες οι ανανεωμένες AMG (πλην της E Class, που μετά το facelift έχει το νέας γενιάς τιμόνι της Mercedes), το οποίο πέραν των αναλογικών διακοπτών, έχει και δύο touchpad με τα οποία χειρίζεται κανείς το πλήρως ψηφιακό ταμπλό (αριστερό) και το σύστημα multimedia (δεξί). Το τιμόνι έχει το σωστό μέγεθος και πάχος, με τα fixed paddles να δίνουν μία πολύ ωραία αίσθηση στο πάτημα τους. Το τιμόνι, φέρει ένα περιστροφικό επιλογέα κάτω δεξιά, για τα προγράμματα οδήγησης ή τη ρύθμιση των σκαλών του ESP, πιέζοντας πάνω στην μικρή οθόνη (έγχρωμης και εδώ, διαβάστε παρακάτω), ενώ αριστερά φέρει δύο μικρά πλήκτρα, τα οποία στη πίεση της οθόνης (έγχρωμης και εδώ) αλλάζουν τη προβαλώμενη επιλογή, ενώ στη πίεση του κανονικού κουμπιού αλλάζει η παράμετρος που μπορεί να ρυθμιστεί.\nH κεντρική κονσόλα, αποτελείται απο ένα σχήμα V με 8 πλήκτρα-οθόνες (μικρές έγχρωμες οθόνες), οι οποίες αναπαριστούν το V8, στο κέντρο της οποία βρίσκονται τα πλήκτρα του κλιματισμού, οι ποτηροθήκες (είπαμε, είναι πλήρως daily drivable), τα χειριστήρια για το σύστημα multimedia και ο επιλογέας ταχυτήτων.\nΛίγο πιο πίσω, η Mercedes έχει δημιουργήσει ένα αρκετά μεγάλο για τα δεδομένα της κατηγορίας υποβραχιώνιο με επαρκή αποθηκευτικό χώρο για τα αντικείμενα 2 ατόμων, το οποίο πάνω φέρει και το λογότυπο της AMG.\nO κίτρινος περιστροφικός διακόπτης, ρυθμίζει τις 9 σκάλες παρέμβασης (ή μείωσης αυτής) του συστήματος ευστάθειας όταν το αυτοκίνητο βρίσκεται στη ρύθμιση ESP OFF.\nΑναμφισβήτητα, η GT R Pro είναι ένα άκρως εντυπωσιακό αυτοκίνητο, απο κάθε άποψη. Φέρει κάθε θετικό που έχει μία Mercedes-AMG, μαζί με έναν εκρηκτικό και “εξωτικό” χαρακτήρα. Ακόμη και σε ήρεμη οδήγηση, θα σου θυμίσει, οτι δεν είμαι μια απλή GT ή GTS, είμαι track oriented.\nΤο μεγαλύτερο ατού της, είναι οτι έχει μία παρόμοια συνταγή με αυτή της GT3 RS. Είναι χρηστική, αλλά οχι GT. Έχει έναν εντυπωσιακό και μπάσο ήχο, και ας είναι turbo. Έχει, χαρακτήρα. Σε καλεί να την οδηγήσης, οχι απλά να τη χαζεύεις. Εξού και τα 16.000 χιλιόμετρα που έκανε ο κάτοχος της στο σύντομο χρονικό διάστημα που την έχει. Γιατί κάθε φορά, σου φτιάχνει τη μέρα.\nAMGAMG GT RGT R ProMercedesMercedes AMGMercedes BenzsupercarsupercarsTESTzblogΔΟΚΙΜΕΣοδηγούμε